**Rẽ yĩnga yãmb bãnga Lɩɩslaoongã neermã sɩd-sɩda?**

< **Moore** >



**Seb-gʋndã:**

A Doktεεr Naagɩ ɭbraahɩɩm Arfag

🙠🙣

**Sẽn lεblga sebrã ne Moorã:**

A Umar Bũnkũngu la a Nuuh Soore

**Gʋls-rεmsdã:**

A Huseeni Wedraogo

هل اكتشفت جماله الحقيقي



**تأليف: د. ناجي بن إبراهيم العرفج**

🙠🙣

ترجمة: عمر بونكونغو ونوح صوري

مراجعة: ويدراوغو حسين.

**D na n sɩnga d tʋʋmdã ne Wẽnd yʋʋrã Alkarka, sẽn yaa dũni yols-zãng Naabã , sẽn yaa laahr welg-n-yols Naabã**

**Woto yaa sebr sẽn wilgd Lɩslaoongã (Moeemdã)- hakɩɩka**

**Buk a yembrẽ soaba (1)**

Rag-noor la tɩʋʋsgo

**Koεεg-koεεg bʋʋg zʋʋre.**

**Gaf-kãnga kõta bilgr sãnda, sẽn yaa Lɩslaoongã neeremã la a bedremã hakɩɩka.**

**-Ad a kengda tõnd, tɩ d tall niya sõmbse, la yalsg-zĩig sẽn sõmbe, la tẽ-sõngo, la ges-sõngo ne neb a taabã wεεngẽ.**

**-Ad a wilgda tõndo, tɩ d maan bas-tɩ-loog ne nebã, la d nong nebã bũmb ning d sẽn nong ne d mensã.**

**-Ad a soosda tõnd ne no-yõgneg, la nẽng-yolsgo, la bʋ-bʋʋd ne nebã ne sɩda la pʋ- peelem.**

**-Ad a togenda tõndo tɩ d tʋm ne neb a taabã ne zʋgdo**

**-Ad a sagenda tõnd ne zʋg-sõngo, la na-kẽndr sẽn ya tɩrg ne nebã.**

**-Ad a wilgda tõnd, tɩ d tʋm bʋg-bʋge, la ni-bãa-zoεεga ne ning-saalbã la rũmsã la liʋʋli wã.**

**-Ad a kãndegda tõnd tɩ d waoog d roagdbã-yiibã, la d waoog kãsembã la d zã-ba, la d maan d nebã neere, la d pagbã la d koambã neere, la d vɩɩmd ne-b bʋg-bʋg la nonglem.**

**-Ad a kengda tõnd ne yɩlgemde la peelem sũurẽ wã, la yĩngẽ wã, la zĩig ning sẽn be tõnd kɩremsã, la a leb n sagnd tõnd tɩ d yiis sẽn namsd neda sor zugu.**

**-Ad a kengda tõnd tɩ d sõng la d rɩlg nin-valemse, la talse, la tʋlsem dãmba, la koms-rãmba, la d tεεl-ba.**

**-Ad a togenda tõnd tɩ d tagse, la d tags n gese ne yam, la d mẽ d bʋʋdã tagmas vẽeneg zugu.**

**Rẽ yinga yãmb bãnga sẽn yaa a soab bɩɩ?**

**Taoor tɩ d na n pa puk yellã n togs-yã, t'y bãng-a hakɩɩka. Yalsɩ tɩ d tees n wilg-y yεsa tɩ ad ….**

**-A togsda tõnd tɩ ad nebã fãa yaa a yembre, tɩ pa baood n na n ges buudu maa kõbgo, maa tẽnga ye.**

**-A sagenda tõnd tɩ d ra nams nebã ye, maa d maan-ba n zʋʋg toadga, la d ra yaal-b, maa d paoog-b ye.**

**-A welgd n wilgda tõnd vẽenega, yaa bõe tɩ tõnd be ka? La an n yiis tõndo? Yaa yε la tõnd teesda? la tõnd yaoolem-zĩig yaa yε?**

**-A kãndegda tõnd, tɩ d tũ Wẽnde, la tõnd ne wẽnaam sʋka yɩ neere, la ne d mensã, la tõnd ne neba a taabã sʋka yɩ neere la laafɩ sã pa b beega tõnd.**

**-A loekda vẽenga, tõnd sũurã la d fãa-fãa sogsgã**

**- Sɩd-sɩda, a togenda tõnd sɩd-vẽenega, la põsga, la yĩn-yõgnego, la zu-noog sɩd-sɩda, la tɩlgre, la vʋɩɩm sẽn pa sate, la pʋɩ-bedre.**

**Rẽ yĩnga fo kõta sɩd tɩ vẽneg-kãnga sẽn be neerã yaa…………**

**Lɩslaoongã (Moeemdã)?**

**Wakat ning tõnd yamã sẽn wat n za n na Balle, maa a rɩk tags-kʋd ninsi, maa pa-ta-kʋɩlg-n-yõng-koom ninsi, wakat kãnga tõnd pa na n toll n yã bũmb neerem, maa a hakɩɩk ye.**

**-Tõe tɩ fo tara tags-yood Lɩslaoomdã zugu. Fo leb n tõeeme n get Lɩslaoongã wala radio-rãmbã, la tele-rãmbã sẽn gomd toto ninga bala, la b sẽn gomde Pεlεng-yɩgsdbã yellã, neb saar nins sẽn dɩk kedgr la pεlεng-yɩgsgã sorã, tɩ fo pa baood n na ges diin, maa buud ning b sẽn yitã ye, tɩ lɩslaamba yaol n pa Pεlεng-yɩgsdb ye; wala maa fo karmame, maa fo wʋma Lɩslaoongã yelle, zĩisẽ, sẽn pa tar bas-n-yam ye, maa zĩis sẽn golme, n maoodẽ n na n sãam Lɩslaoogã la Lɩslaambã yʋʋre, sabab-rãmba la rabb wʋsg yĩnga.**

**Rẽnda yĩnga, la m boond foo, tɩ f karem seb-kãnga, ne pʋ-peelem, la yam sẽn pake, la f kelg bũmb ning sebrã sẽn togsdã, sẽn yaa Lɩslaoongã neermã, la a sõnblemã, la a vẽenmã, la a nana wã.**

**La d sã n na n dɩk bilgr a vẽenmã zugẽ, la a nẽermã, la a zɩslmã, d mikdame tɩ Lɩslaoongã welga ne a taabã, ne yεl nins sẽn watã:**

**-Vẽenem bee be, sẽn kẽed ne Dũni wã Naang pʋgẽ.**

**-Vẽenem bee be, sẽn kẽed ne tõnd Naaneg wεεngẽ.**

**-Vẽenem bee be, sẽn kẽed ne tõnd tũudma wεεngẽ.**

**-Vẽenem la fasɩ sẽn kẽed ne d Soaba a Wẽnd bãngrã pʋgẽ.**

**-Vẽenem sẽn kẽed ne Tũudma wεεngẽ.**

**-Vẽenem sẽn wilgd zu-nõog hakɩɩk sor paoongo, la sũ-noog tεkẽ.**

**-Vẽenem sẽn kẽed ne kũuma poor yikrã daarã.**

**-Vẽenem sẽn kẽed tõnd yaoolem-zĩndgã zĩigẽ (Argẽnã la Bugemã).**

**-La taoor tɩ d na n pa bob so-toak kãnga, n na n bao vẽenem, Lɩslaoongã neeremãa la a zɩslemãa, yals-y tɩ d tẽeg Lɩslaoongã gom kaeesã maama, sẽn yaa gom-mumã:**

**-Wẽnde (A naam yɩlg n zẽke):**

**D sa n yetɩ "Wẽnde" yẽ yaa Sobẽn-yεnga sẽn yaa Sɩdã, sẽn yaa Naandã yʋʋre "Allah" laarabiimd pʋgẽ. Lɩslaoongã wilgda tõndo, tɩ Wẽnd la ninsaalbã fãa Soab hakɩɩka. Laarb-rãmb nins sẽn da yaa Yahuud-rãmb la Nasaar-rãmbã, b ra yeta yû-kãnga (Allah) Wẽnde, tɩ raabã yaa Soabã (Wẽnde).**

**-A Mohammad:**

**Yẽ yaa nabi-yaam baasdg, Wẽnd sẽn yaa a Yembrã n yaa Sɩdã, sẽn tʋsm-a nebã fãa-kɩap nengẽ.**

**-Lɩslaoongã(Moeemdã):**

**Rat n yet tɩ yaa sak n tũ, la tũudem, la bas-m-meng n kõ Wẽnde, sẽn yaa a Yembrã, n yaa Sɩdã.**

**-More (Lɩslaama).**

**Yẽ yaa nẽd ning sẽn kõ sɩd ne Wẽnde, la a kẽ moeemdã A meng yĩnga, la a tũ-A, la a tũ nabiiyaamã, sẽn yaa a Mohammadã (Pʋʋsg la tɩlgr be a yĩnga).**

**-Kʋr-aan wagellã:**

**Yẽ yaa Wẽnd goama, b sẽn tʋms a nabiyaama a Mohammad (Pʋʋsg la tɩlgr be a yĩnga), la yẽnda la gaf-rãmb nins Wẽnd (A naam zẽkyã) sẽn sikã baasdga.**

**Buk a yiib soaba (2)**

**Sẽn na paam leokre, ne ninsaalbã sũur fãa sogsgo**

**Ad Lɩslaoongã leokda bũn-naandsã sũyã fãa sogsgã; wala:**

**1-Yellã hakɩɩk yaa wãn-wanã?**

**2-An n naand tõndo?**

**3-An la tõnd Soabã sɩd-sɩda?**

**4-An la Wẽnd nabiyaam pidsgã?**

**5-An la tõnd tũuda?**

**6-An la tõndo?**

**7-Bõe yĩng tɩ tõnd wa be ka?**

**8-Bõe n be kũumã poorẽ?**

**9-Laahr vʋɩɩmã yaa wãn wãna?**

**10-Tõnd Yaoolem zĩndig-zĩig yaa yεεnẽ? yaa Argεn bɩ yaa bugumẽ?**

**11-D na n paama yĩ-yõneg sɩd-sɩda a wãn wãna? la wãn wãn la d paamd paoongo, la zu-noog sɩd-sɩda?**

**12-D paamda vʋɩɩm sẽn pa tar saab a wãn-wãna?**

**Ne yam la sũur sẽn segle, n dat n bãng sɩda, m kot-f lame tɩ f karem ne sɩd la pʋ-peelem, la f mengã bʋ f toor tɩ d gese.**

**Yellã hakɩɩk yaa wãn wana?**

**Lɩslaoongã wilgame n tabnde tɩ ad Wẽnd sẽn yaa a Yembr n yaa Sɩdã, Yẽ n naan bũn-naandsã fãa. Ad yaa Yẽ sẽn yaa Soab-n-Kẽeng kãnga (Allah), n naan ninbuiidã gilli, la we-rũmsã, la A naan tẽngã, ne a taẽesã, la a mõagã, la a kʋɩlsã, la a bũmb-buildi wã, la a wetã, la Yẽnda me n naan Wĩntoogã, la kiuugã, la ãdsã, la sa-rotã, la yʋngã, la wĩndgã.**

**Rẽnd bũn -naands kaẽesã fãa, tõnd sẽn mi b rãmbã, maa d sẽn pa mi-ba, maa ninsaal-buud fãa sẽn na n pa vẽneg n bang-b nanda, ad b fãa gilli, yaa bilgr sãnda bala, sẽn wilgd a naangã kẽeng sẽn pa tar sõore, la pa tar tεka.**

**Ad wẽnde, Yẽ la vʋɩɩma naanda, la kũumã, la vʋɩɩm ning sẽn be kũuma poorã (Laahr vʋɩɩmã)naanda. Rẽnd Yẽ la bũm fãa naanda, (A naam yɩlg n zẽke).**

**Ne rẽ fãa, nebã sãnda tõe n wa tagsdame tɩ bamb naanegã la b belmã yaa sẽn tũ ne yɩɩ-m-toore, maa ne b meng yam-daabo. D sã n bas n na n ges bãngr pʋgẽ, tõnd sẽn gom bũmb ningã maana : Yɩɩm-toorã. Rat n na yeelame tɩ bõe? La a bilgr yaa wãn-wãna?**

**M tẽedame tɩ yãmb na n sakame, tɩ d sãa yet tɩ ween-vɩɩgoo, a gubga ne ãdsã, la sa-roodã, la bũn-zoets sẽn be saasẽ, la bũm-bũndĩ, la tɩɩse, la kosoodo, la taẽese, la moaga, la kʋɩlse, la tẽngã, la wĩntoogã, la ãdsã, la zĩng sẽn pa bãmba, sẽn yaa bũn-yoodo.**

**Rẽ yĩnga yel-kaẽesã, n naan b mense? Bɩ bamb n naan bũn-naandsã?**

**Kʋr-Aan Wagellã kõta tõnd kibare neer-neere la vẽeneg vẽenega tɩ: "Yaa yãmba a neba, tũ-y Soab ninga, sẽn naana yãmba, la a naan neb nins sẽn deng yãmb taoporã, tɩ-y na paam Wẽn-zoεεga" Naafã sʋʋrã, (Al-bakara) 21.**

**(A - Wẽnd - naana saasã la tẽngã ne sɩda, A kẽesda yʋngã wĩntoogã pʋgẽ, la A kẽesd wĩntoogã yʋngã pʋgẽ, la A nom wĩntoogã la wĩndgã, b yen-kam fãa zoetame n na tãag wakat sẽn yãk raare, ad Yẽnda la wilb Naaba n yaa Yaafda). Sʋʋratʋ 039 Azʋmar (sʋla), 5.**

**"la Yẽnda la Soab ning sẽn naan yʋngã, la wĩndgã, la kiuugã, tɩ b yen-kam fãa ya sẽn be ween- vɩʋʋg pʋga n dugda" Nabiyaam-dambã sʋʋrã, Al-anbi-yaa-a) 33.**

**D sã n na n ges neng a to, neb nins sẽn kõt sɩd ne yɩɩm-toorã, b wẽeda no-koεεma, tɩ bamb pa kõt sɩd ne Wẽnd ye, tɩ bamba bala koεεg-koεεga, b pa tõe n yãnd Wẽnd ye, maa b sɩɩs -A ye, maa b bao mams-n-gesg A zugu ye, (A naam yɩlg n zẽke).**

**Yʋʋma wãn sẽn looge, ned a yen sẽn ya mam yaka, sẽn be tẽng b sẽn boond tɩ (Oregon) Amerik soolemẽ wã, n wa n ges maam m zakẽ wã. Tɩ tõnd sõs yel-wʋsg zugu, sẽn yi yel kãeesã pʋgẽ, d sõsã soabã võor la a belmã yelle.**

**Neda kɩɩsda Wẽnd belmã, mam yakã sẽn yaa nin-kẽema yõka kafe wã taablã pãbr ne a nugu la a yetẽ: "Mam kõta sɩd ne taabl kãnga, bala mam tõe n sɩɩs alame…m tõe wʋm a rãamde"**

**Tɩ mam maood n na n sõs ne-a wala yam pʋgẽ, mam teesa lampã sẽn be roogã pʋgẽ n soak-a:"Rẽ yĩnga fo kõta sɩd ne kʋʋra wã pãng bɩɩ?" A leokame: "n ye wae."**

**M soakalame: " Rẽ yĩnga fo tõe n yã pang maa kʋʋrã ning sẽn widgd bugmã bɩɩ?". "a yoo" a leokrã yɩɩ woto.**

**Rẽ poorẽ, m soak-a la sogs kãeesã:**

**-Rẽ yĩnga fo yãa ne f ninã a yiibã, pemsem ning tõnd sẽn vʋusd ne wã bɩɩ?**

**-Rẽ yĩnga fo tara yĩng-sidga? Fo yĩng-sidgã kõbg yaa wãn-wãna, a yaa wãn toto, la a bedrmã yaa wãn-toto?**

**-Gõeem yaa wãn-wãna? A kõbg yaa wãn-wãna, A zɩslmã yaa wãn-wãna?**

**-Yel sõor waoog tõnd sẽn kõt sɩd ne-a tɩ d pa yã-a ye.**

**Sẽn leb n tũud ne segb a to, mam yeka ra-sãnga, sẽn boond t'a Kiris (Chris) ne a paga, lotεl pʋga, Oslo, Nervεεs soolm wã ( Norvège), la tõnd sẽn yẽs ne taab nonglem yẽsg pʋgẽ, mam soaka a (Kiris): " Yalla sã ya ne foo vɩɩmã yaa bõe raab n be a pʋgẽ?" a kiris loekame ne yel-solemde: " wã yaa pipi mam sẽn wʋmd sokr sẽn wẽnd woto!" la a le yeele: " M tẽedame tɩ raab pa be mam vɩɩmã pʋgẽ ye" la a baasa ne a gomdã: " Mam pa kõt sɩd ne soab fãa baa yen". Tɩ mam soak-a: "Bõe yĩnga?"**

**T'a leoke " Bala mam pa yẽ-a ye." La mam sẽn na n leok a gomdã, m soakalame (ne no-yõgnega): F nõnga f paga bɩɩ?**

**Rẽ yĩnga fo tõe n yã nonglem-kãnga ne f nifrã bɩɩ?**

**Fo nonglema kõbg yaa wãn-wãna?**

**Nong-kãngã zɩslemã yaa wãna?**

**Bõe la a Kiris ne a paga na n maan sogs kãeesã wεεngẽ?**

**Modg n tags n ges!**

**Rẽnd sã n yaa woto, tõnd pa tõe n yã wã, maa teedã bilgrã, wala nonglem, la yĩng-sidgã, wala d sẽn sɩɩsd bũn-koεεngã, pas takd tõndoo n kẽng nonglem-kãnga la belem-kãngã hakɩɩkã kɩɩsg ye, maa yĩng-sidg kãnga hakɩɩkã kɩɩsg ye.**

**Rẽnd kell n yaa woto bala, tɩ tõnd sãa yɩɩme n pa tõe n yãn Wẽnde vɩ-kãngã pʋgẽ, tõnd nifã gesgã sẽn tar tεka yĩnga, la tõnd tõog nins sẽn pa tõe n deeg Wẽnd zɩslemã, rẽnd sõmbame tɩ rẽnda ra wa kɩt tɩ tõnd kɩɩsd Wẽnd belemã ye.**

**Ad Wẽnd belemã- (A naam yɩlg n Zẽke) yaa vẽeneg sẽn puki, d leb n tõeeme n pʋg a vũunã ne yolyole, a yεl-soalmã pʋgẽ la tagmas rãmbã sẽn pa tar tεka, yaa sẽn vẽnege, bũm-bãaneg sẽn pa tar tεk naang pʋgẽ, la yĩng-pʋgẽ bũmb-vʋɩɩlɩ, la gĩina, la nẽms, la bũn-naandg fãa pʋgẽ.**

**Sẽn leb n paasd rẽnda, ad Wẽnd nabiyaam-dãmb tus ka tεka, la tus kẽems-kẽesms sẽn yaa tõodbã, sẽn sɩng ninsaal belem tεkẽ sẽn loge, b kenga Wẽnd belmã yelle, la b kõ sɩd ne-A. La d sok d mens n gese rẽ yĩnga sakda yam la gom-tɩrg pʋgẽ tɩ d yĩm la d pa tags n ges bamba tus kẽem-kẽemã kasetã, sẽn yaa yel-soalmã la nebã? tags-koees sãnda yĩnga? Tɩ tags kãesa meng yikr yaa nana? (Wala a Sarl Darweene –Charles Darwin- ges koεεgã sẽn kẽed ne naangã sɩngr wεεngẽ, ges-koεεg ning b sẽn yik-a, la b tõdg-a, sẽn kẽed wala bãngr vaysg pʋgẽ, la bao-n-bãng pʋgẽ).**

**Yaa woto la hakɩɩk vẽenega, Lɩslaoongã dĩina pʋgẽ, hakɩɩk ning sẽn kengd Wẽnd belemã la A yembgã, Rẽnd soab hakɩɩk pa be, tɩ sã n pa Wẽnde, sẽn yaa bũn-naandsã naandã, la sẽn yaa belemã fãa naandã , (A naam yɩlg n zẽke).**

**Rẽnd yaa tɩlae ne tõnd tɩ d kõ sɩda, tɩ ad ned pa be, la bũmb me pa be n yɩɩd wẽnd ye, maa t'a bilgr yaa wa wẽnd ye. Ad Wẽnd sẽn yaa sɩdã, A nana tõndo, sẽn na yɩl tɩ d bãng-A , la d tũ-A, a Yembr tãa, la neb nins sẽn tũud-A ne tũ-sõngo, la b tũud-A saglsã, ne tũudem sẽn pidi, b na n kẽe Argεna (Vʋɩɩm doog sẽn pa satã). D sã n na n ges nẽng a to, neb nins sẽn kɩɩsd Wẽndã la b pʋgd b yõyã yam-leedã, la raab-yoodã, b na n tala bamb n kẽng………..Yãmb tẽedame tɩ tʋgda yε?**

**Tõnd ned fãa tõe n paama zu-nõog sɩd-sɩda, la yĩ-yõgneg tεkẽ, la yaa d sẽn na n kõ sɩd ne Wẽnd pʋgẽ bala, la d sak n tũ-A wã, la d tũ A sagslsã**

**An la Soab Sɩdã?**

**Kʋr-Aan Wagallã leokda sok-kãnga ne vẽenem sʋʋra-kãnga pʋgẽ, D na n sɩng a d tʋʋmdã ne Wẽnd yʋʋrã Albarka, sẽn yaa dũni yols-zang Naabã , sẽn yaa laahr welg-n-yols Naabã:**

1- **Yeele: Yẽnda la Wẽnde, n yaa a Yembre. 2- Wẽnd la Tikda. 3- A pa roge, b pa roga.4- Mams-m-taag mẽ baa yembr ka ne A ye. Sʋʋrat 112 Al-iklaas Wẽnd yeemdgo,1-4**

**Yãwa yaa sʋʋra tore, sẽn yi kʋr-Aan Wagallã pʋgẽ, la sʋʋr kãnga sẽn tar pãngã kõta tõnd kibar sɩd vẽeneg koεεg-koεεga la vẽenega, sẽn kẽed ne Wẽnd wεεngẽ wã sẽn ya a Yembrã, la a yalẽ wã hakɩɩka. Ad a leokda ne vẽenega sogsg sẽn ya sũur sogsgo, sẽn yirb neb tus kẽem-kẽema wã.**

**Bee sʋʋrã kẽeng kãnga pʋga, la zẽng sẽn pa yẽ, sẽn ya Kʋr-Aanã goamã, d tõeame n bãng A sɩf-rãmba sãnda, sɩf nins sẽn welgd soabã sẽn ya Sɩda, n yi ne soabẽn-dãmb sẽn yaa belg-m-meng soabẽn-dãmbã. La sẽn yi Wẽnd sɩf-kãeesã pʋgẽ, sẽn yaa toor ne- Wẽndã (A naam yɩlg n zẽke):**

1. **Soab ning sẽn yaa Hakɩɩka yaa Naanda, la A pa bũn-naandg ye.**
2. **Soab Hakɩɩka yaa a yembre, a pa tar lagm-n-taag ye, a pa saar me ye, a leb n pa roagda, a pa biiga.**
3. **Wẽnd yɩlgame n yi bũn-naandsã tagsgo, tɩ nin pa tõe n yãn Wẽnd dũni ye.**
4. **Wẽnd yaa kʋdre, a pa kiidi, a pa tedgde, a pa kẽed yĩngẽ, la a pa sʋʋrd a meng bũmb pʋg me ye, sẽn yi A bũ-naandsã pʋgẽ ye.**
5. **Wẽnd yaa zã-m-meng Soaba, n yãs ne A meng yelle, n sεk A meng n yi A bũn-naandsã, a pa tar tʋlsem ne b ye, rẽnd A pa tar ba, a pa tar ma, A pa tar paga, A pa tar biiga, a pa tar raab ne rɩɩbo maa koom, maa sõngr sẽn yi ne nẽd baa a yembre ye. La bũn-naandsã sẽn yaa Wẽnd n nana, b tara tʋlsem ne Wẽnde.**
6. **Wẽnd welga ne Waoogr sɩfo, la pidbu, la neerem, sɩf nins neb sẽn pa lagmd-A, la b pa wẽnsd-A a pʋgẽ, sẽn yi A bũn- naandsẽ wã ye, rẽnd bũmb pa be n yaa wa Yẽ ye.**

**La tõnd rɩka mak-kãeesã, la sɩf-kãeesã, (la zẽng sẽn pa yɩ ne bãmba, sẽn yaa sɩf nins Wẽnd sẽn welg ne a wã, Yẽ a yembre) n yik la d tõdg soab-n-dãmb buud fãa sẽn yaa ziri wã.**

**-Rẽ yĩnga fo bãnga yel-soondɩ kãeesã bɩɩ?**

**Rẽnd sã n yaa ne sɩda, Lɩslaoongã gũusda rog-ne ning Wẽnd sẽn naan nebã ne-a wã (wala zʋg-sõngo la nedemdo la ninbãan-zoεεga…), ad wẽnd (A naam yɩlg n zẽke) sẽn n mi sẽn solgã, la tõnd mensã tagsgo, la tõnd yamã, la tõnd sũyã, Yẽ n yɩɩd tõnd ne minim, ne yĩ-yõgneg kʋɩlɩng-biisi la a yel-soaandɩ, la yõyã laafɩ, la yamã, la sũyã.**

**Wãn-wãn la f tõe n paam yam-gãaga, la yĩ-yõgngo?**

**1-bãng fo soab hakɩɩkã, sẽn yaa a yembrã.**

**2-kõ sɩd ne Yẽ-A Yembre, (A pa tar lagm-n-taag ye)**

**3-Tũ A saglsã**

**4-Kõ sɩd ne Wẽnd Nabiyaam-dãmbã (la A Nabi Mohammad -Pʋʋsg la tɩlgr be a yĩnga)**

**5-Tẽeg Wẽnd yelle.**

**6-Kos Wẽnd t'a maan f yel-wẽnã sugri.**

**7-Tũ wẽnd a yembre.**

**8-Nong ne nebã a taabã, bũmb ning fo sẽn nong ne f mengã.**

**9-Yɩ kõata, la f mõdg n nõog nebã sũuri.**

**10-Mõdg ne pʋ-peelem, la wẽnd Zoεεga.**

**Koεεg-koεεga, wãnda yaa kʋɩleng-biis piiga, d tõe n paama yĩ-yõgnego la vʋʋsem, la laafɩ, d mengẽ, la d vʋt-n-taasẽ,la dũni gilli a pʋgẽ, la woto yaa sẽn yi Kʋr-Aan wagellã sanem bokã pʋgẽ, la nabiyaamã hadiis rãmbẽ wã.**

**D sã na kʋʋ gom-kãeesã koεεga, Lɩslaoongã wilgda tõndo, a yẽg-zu-raad a yiibã pʋgẽ: Kʋr-Aan wagallã, la Nabiyaamã sũnna, tɩ tõnd tõe n paama laafɩ, la zu-noogo, la tɩlgre, ne wẽnd minimã, sẽn ya A Yembrã, n yaa Sɩdã, la d kõ sɩd ne-A, kõ-sɩd sẽn pidi, n yaa sɩda, wala sẽn yaa waagib ne tõnd tɩ d kõ sɩda, ne Wẽnd Tẽntʋʋmbã gilli, (la sẽn tʋg n yɩɩd Tẽntʋʋmbã pʋgẽ me, ya nabiyaamã a Mohmmad (Pʋʋsg la tɩlgr be a yĩnga) la d pʋg b kãndgrã, la b saglsã.**

**La yaa woto bala, D bãng tɩ kõom-ziiga, sẽn na tʋg vʋɩɩm, sẽn ya zu-noog vɩɩm, la yĩn-yõgnogo, la vɩɩm sẽn pa tar saabo, ad yẽ be fo sẽn na n kõ-sɩd ne kaset-kãnga pʋgẽ, la f yeel-a ne f noore: (M tabenda m sũurẽ ne hakɩɩka tɩ soab sẽn na n tũ n tɩlg kae, tɩ sã n pa Wẽnde, m leb n tabenda m sũurẽ ne hakɩɩka t'a Mohammad yaa Wẽnd tẽntʋʋma).**

**D sã n na n ges nẽnga to, Lɩslaoongã kõta tõnd kibare, tɩ ad kõ-sɩd ne Wẽndã, la a nabiyaam-dambã bal pa sekd tɩ tõnd paam yĩn-yõgnego, la zu-noogo, la tɩlgre ye!**

**Pa woto ye, yaa tɩlae ne tõndo, tɩ d tʋm sẽn sõmbe, la d tũ Wẽnd a Yembr tãa, la d pʋg A saglsã, la d zãag A sẽn gɩdgã.**

**Ad sak n tũ Wẽnd saglgã, yaa yẽ la tẽntʋmdã ( tẽtʋʋmbã sẽn wa ne bũmb ningã wã bila, la gom-kãngã (sak n tũ, la bas -m-meng n kõ Wẽnd) a maana laarabiim pʋgẽ yaa Lɩslaoongo.**

**La sẽn na paam vẽnegre ne bas-m-meng n kõ Wẽndã maanã hakɩɩka la bũmb ning Wẽnd sẽn sεgl n bĩng sẽn yaa keoore ne neb nins sẽn kõ sɩda la b tʋm sẽn yaa soma, Wẽnd yeela a Kʋr-Aan Wagalla pʋga: "Ad neb nins sẽn kõ sɩda la b tʋm sẽn sõmbã, bamb-rãmb sik zĩiga, yaa Argẽn na-tẽnga (Fɩrdaoosã)" Vadgã sʋʋrã, Kahf 107.**

**Yaa woto bala, sẽn rat n wẽnẽg woto me , b gʋlsa biiblẽ wã, gom ning sẽn wata:**

**"Yĩng sẽn pa tar yõore, yaa yĩng kɩɩnga, yaa woto bala, rẽnd lɩɩmaoong sẽn pa lagm ne tʋʋma, yẽ me yaa kũum bala" (kãab paallã, a Zak sebrã pʋgẽ-2:26).**

**Sẽn leb n paasd rẽ, ad seb-kãnga, (Zak -4:7) a wilga Lɩslaoongã maanã ningã tõnd sẽn togs moas-moasã wã. "sã n yaa woto, b'y bas y meng n kõ Wẽnd".**

**Ad Moeembã (Lɩsmaambã) kõta sɩd ne Wẽnd a Yembre, sẽn yaa Sɩdã, la b tʋmd sẽn sõmbe, tɩ bamb yaa sẽn tũudi, la b pʋgd b sẽn yet b maan bũm ningã wã, la sagls nins Naiyaam-dãmbã la tẽntʋʋmbã sẽn wa ne wã, wala kõ sɩd ne Wẽndã, la pʋʋsgo la Tiulgu la zõondgo la no-loeere la zaka la sãre maanego, la b yetẽ tɩ "Wẽnd sã n sak" (ɩnsaa Allah) la b wʋsgd Sallem "Asalaamu Alaykum" (Tɩlgr be ne yãmba), la woto la bũmb ning Nabiyaam-dãmbã sẽn da maandã, wala a Musa, la a Yiisa.**

**Wãnde yaa bilgr-rãmb sãnda, la daliil-rãmb nins sẽn wilg hakɩɩka, Diin neer-kãnga, a yaa a yembre, n yaa Dũni gill Diini, n yaa Wẽnd tẽntʋʋmbã fãa dĩini, yẽ la Lɩslaoongã .**

**Sãn yaa ne sẽn kẽed ne wa tʋʋmã wεεngẽ, sõmba ne Lɩslaam, maa ne ned ning sẽn nonga n na n yɩ Lɩslaama, yaa tɩlae ne-a t'a kõ sɩd ne Lɩɩmaoongã sɩd-kũunã zẽngraad a yoobã.**

**- (Lɩɩmaoongã) sɩd-kũun Zẽng-raad a yoobã:**

**1-Yaa f kõ sɩd ne Wẽnd ( soab ning sẽn yaa a Yembr n yaa Sɩdã), la zẽng-raoog-kãnga tigma kõ-sɩd ne Wẽnd, la wẽn-yembgo a tũudmã pʋgẽ, la A soblmã pʋgẽ, la A yʋyã, la A sɩf-rãmbã pʋgẽ, la a bãnge, tɩ bũmb b sẽn tũudi, tɩ sõmb ne tũudem, sɩd-sɩda, pa be, tɩ sã n pa Yẽ yen (A naam yɩlg n zẽke).**

**2-Yaa f kõ sɩd ne A malεk rãmbã, la f kõ sɩd tɩ b naan b lame, Wẽnd tẽegr yĩnga, la A pẽgb, la A tũudem, la A saglsã tũub yĩnga.**

**3-Yaa f kõ sɩd ne A gaf-rãmbã, la rẽnda tigimda Wẽnd gomã A sẽn tʋms a Musa nẽngẽ wã, la a Yiisa (la gʋlsg nins la soalem nins b sẽn n tedgã la b paasã pa lagm ye, la sã n yaa ne Kʋr-Aan Wagallã, yẽ yaa baasg gomde, Wẽnd sẽn siki n kõ Nabiyaam a Mohammad (Pʋʋsg la tɩlgr be a yĩnga). la sɩd la hakɩɩka, Wẽnd gũu Kʋr-Aan wagallã, n yi boogr buud fãa, maa paasga, maa pasg n doglg sẽn pa sɩda.**

**4-La f kõ sɩd ne A tẽntʋʋmbã, la rẽ tigimdame, a nuuh, la a ɭbraahɩɩma, la a Musa, la a Yiisa, la a Mohammad (Pʋʋsg la tɩlgr be b yĩnga), rẽnd More, a pa kõt sɩd-hakɩɩka, t'a sã n pa kõ sɩd ne a Musa la a Yiisa, tɩ b yiibã yaa tẽntʋʋmba, Wãnd sẽn yaa naandã sẽn tʋsm-ba.**

**5-Yaa f kõ sɩd ne laahr daarã, la yikrã la bʋʋdã rare. n Bãng tɩ Wẽnd na n bʋʋ nebã ne taab sʋka Al-kɩyaoom rare, ned fãa ne a lɩɩmaoong Sɩd-kũuni, la a tʋʋm tεkẽ, ra-kãng daarã, bʋʋdã la geeglgã poorẽ, b bãngda ned ning sẽn na n kẽ zu-noog-vʋɩɩm sẽn pa tar saabã pʋgẽ (Argẽna) la b sẽn na n lob a soaba Gεhanem bugmã pʋga.**

**6-Ya f kõ sɩd ne Wẽnd bʋʋdã la A kordgã, Wẽnd sẽn gʋls ne A minim vẽenegã. Ad kõ sɩd ne Wẽnd bʋʋdã la A kordgã, a kɩtdame tɩ sɩd kõatbã tar bas-m-yam ne Wẽnd, rẽnd bamb yaa yardba, tɩ b yĩis yaa sẽn yõgnee ne bũmb fãa Wẽnd sẽn bʋ la A kord b zugã, zem tɩ yɩɩ somã maa yaa wẽenga, ad kõ-sɩd ne Wẽndã la A bʋʋdã rãmbã, b pa wãagd b tẽeboo, b pa yãkd b yam me ne bũmb raaboo, wakat ninga yεla la toom sẽn wat n paam- ba ye. Ad bamb togend n teesda Wẽnd n kot sõngre la fãagre la tuubg-reegre. Kõ-sɩd-kãngã sẽn be neerã, ne Wẽnd la A bʋʋdã, a kɩtdame tɩ Moeembã wʋm yĩn-yõgnego, la vʋʋsem la yarda, baa ne maan-n-zʋʋkã sẽn paamd-ba fãa, la wẽgdã la maan n zʋʋg toadgã, la bu-welsg, la yʋ-sãanga b sẽn yãt wakat fãa wã,**

**Koεεg-koεεga, wãnde la Lɩɩmaoongã sɩd-kũunã zẽng-raado, lɩslaoongã pʋga, yqa tɩlae ne sɩd-kõat sɩd-sɩd fãa t'a kõ sɩd ne-a.**

**-(Lɩslaoongã) Zẽng-raad a nu wã:**

**Sẽn paasd Lɩɩmaoogã sɩd-kũunã zẽng-raadã, lɩslaoongã wilgda tõndo, tɩ ad lɩɩmaoong-kãnga, b pʋgendalame ne tʋʋma, rẽnd Lɩɩslaam yaa tɩlae ne-a t'a yik n tʋm lɩslaoongã zẽng-raad a nũ wã la tʋʋ- sõng buud fãa.**

**Nana-nana la koεεg-koεεga, wãnde la Lɩslaoongã zẽng-raad a nu wã.**

**1-Sahd a yiibã (M tabenda m sũurẽ ne hakɩɩka tɩ soab sẽn tũud n tɩlg kae, sã n pa Wẽnde ye, m leb n tabenda m sũurẽ ne hakɩɩka t'a Mohammad yaa Wẽnd tẽntʋʋma). Wãnde la kaset ninga sẽn yaa tɩlae ne ninsaal t'a yeel-a wã, a lɩɩslaoongã kʋʋm wakato, la a fahm a maana wã la tʋm ne rẽnda. Ad a wilgda Lɩslaoongã neerem la a nana wã.**

**2-Pʋʋsgã:**

**Yik n yãnes ne wakat a nu wã yaa tɩlae ( la yẽ tigma yãnesgo, la zõondgo, la tiwlgu la Kʋr-Aan wagallã karengo, la Wẽnd pẽgrã la A tẽegrã, la A yoslgã, la A yaafã wã la Argẽnã baoobã).**

**La f sã n rat n na n bãng pʋʋsgã neerem, ad a kẽesda tõnd yĩn-yõgnego, la yõ-tongre, la sõngre, la yam-gãaga, tõnd mensẽ wã la d yame wã, la d sũy wã.**

**La sẽn leb n paasd pʋʋsgã neerem, la zĩir ning fo sẽn wʋmde, ne Wẽnd nabiyaam-rãmbã la A tẽntʋʋmbã, wala a Adam, la a nuuh, la ɭbraahɩm la Musã la a Yiisa, la a Mohammad b ra yɩ n pʋʋsdame, la b tiwnd Wẽnd yĩnga, (A naam yɩlg n zẽke) Rẽnd Mõembã kẽnda Wẽnd nabiyaam-dãmbã la A tẽntʋʋmbã sor zugu (Pʋʋsg la tɩlgr be b yĩnga).**

**zẽng sẽn pa yɩ ne wã, ad bãngr la la kaoreng wʋsg sẽn be neere n vẽneg n be pʋʋsgã pʋgẽ, la d tõe n paama-la pʋʋsgã pʋgẽ. D sã n na n dɩk bilgri, wala Wẽnd nonglemã la A tũudmã, la gãneg-m-mengã la sãk n tũ-A wã la Wẽnd yembgo, la Kosgo, ra-welge, la pʋ-peelem, la sugri, la gãng-m-menga, la Wẽnd zoεεga.**

**Sɩd la hajɩɩk pʋgẽ, ad Wẽnd yʋʋrã tẽegre ne pʋ-peelem, la gang-m-menga, la kosgo, la yaafa baoobo (Astag fɩroul Laah maanogo) la pʋʋs Wẽnd a Ye yĩnga, ad rẽnda yaa kʋɩleng-bi bεd sẽn yaa neeba, ne yõ-tongre, la yĩn-yõgnego, la Baraka.**

**"Neb nins sẽn kõ sɩd ne Wẽndã, tɩ b sũyã yõgn ne Wẽnd yʋʋrã tẽegrã, D bãng tɩ sũy pa tõe n yõgne tɩ pa tũ ne Wẽnd yʋʋrã tẽegr ye" (Sã-kumb sʋʋra, Raad, 28)**

**"Yãmb soabã yeelame bool-y maam, tɩ m na sake" (Yaafdã sʋʋrã, gaafɩr 60)**

**3-Zakã:**

**Zakã sẽn yaa tɩlae wã, kõta talse, la ninbãan neba. Bãng tɩ zakã la sãra wã sẽn n kõt neb ninsã sẽn tar tʋlsem ne a wã, a yɩlga tõndo, n yi yã-beedo, la beedo.**

**A leb n yɩlgda tõnd soolmã, la d arzεksã, la a wilg tõnd wɩsg-m- menga, la lagem-n-taar ning sẽn met radg sẽn tar pãnga, sẽn yaa nonglem la waoog-taaba Rakãagr la talg sʋka.**

**Ad yẽnda, sɩd la hakɩɩka, a sãeegda sõng-taaba, la maneg-taaba, la gãt-taaba, la ma-biiri, nin-buiidã sʋka.**

**4-No-loeerã:**

**No-loerr yaa gɩdg-m-meng, n yi rɩɩbo, la yũubu, la kẽed-n-taare wakat (sãnda pʋgẽ. sẽn sɩng fagir pukri n tɩ tãag wĩnd-toog lʋɩɩse)**

**La sẽn kẽed ne yõod la kareng sãnda sẽn be no-loeerã pʋgẽ:**

**sẽn kẽed wa yõorã vʋɩɩm wεεngẽ: Ad no-loeerã paasda Wẽnd-zoεεga la pʋ-peelem. Bãng tɩ no-loeerã kiuugã yaa wakat sẽn bedme, sẽn na yɩlẽ tɩ f paam Wẽnd yolsgã la A yaafã wã, la f paam burkĩn-basg n yi bugumã, la vʋɩɩm sẽn pa tar sãabo, Argẽna.**

**Yaa zʋgdo la yĩn-sidga: Ramadaanã pʋgẽ, tõnd lemda kom la ko-yũud ning sẽn yaa neb tus-kẽemã duni wã ween vɩʋʋg toor-toorã zu-loεεgã. Ad a soosda tõndo, ne lagem-taaba, la kũuni, la nebã taabã yel tagsgo, La gãd-m-menga, la kũuni, la zʋg-sõngo.**

**Sẽn kẽed ne wubrã wεεngẽ:**

**Ad no-loeerã kõta tõnd kareng wʋsgo, wala d sã n na n rɩk bilgri, d karemda no-loeerã pʋgẽ tɩ ad minim yood tedgre maa a basbo- wala ligd sãango, rɩɩbã la yũubã pʋgẽ- tõeeme, ad a leb manegda tõnd nõ-kẽndrã, la a minms tõnd sugr maanego la yõk- m-menga**

**Sẽn leb n paasd rẽ, ad a wilgda tõndo tɩ ad Wẽnd nabiyaam-dãmbã, wala a Mohammad, la a Musã la a Yiisa (Pʋʋsg la tɩlgr be b yĩnga), bamb me ra yɩ loetame.**

**Yõod sẽn kẽed wa laafɩ wã wεεngẽ:**

**Noorã –loees pʋgẽ, ninsãal yĩngã yiisda ka-yoodã la bãasã, log-toεεmbã la neb nins sẽn tar bãngr ne rɩɩba wεεngẽ wã, b sãglda nebã ne no-loeere, la b sɩfda t'a ya tɩp-tɩɩm sẽn gɩdg ned n yit bãase, Ad no-loeerã yaa tɩpg sẽn yaa soma ne bãas wʋsgo.**

**5-Hagiimdã**

**Rat n na n yeelme tɩ yaa Mak-kẽngre, tẽng ning Wẽnd sẽn Waoogã, n na n tʋg n maan hagiim ninga sẽn yaa waagib ne Lɩslaam fãa, ba yaa vugri a vʋɩɩma pʋgẽ, t'a sã n tara tõogo, a yĩngẽ la a ligdẽ la a yamẽ. Ad hagiimdã nẽema wã, la a somblemã, la a yõodã, yaa wʋsgo n yaa kõbg toor-toore**

**Ad muumim-dãmba sẽn yaa tus-kẽemse (sẽn yaa kõbgo la buudu la zĩis toor-toor duni wã pʋgẽ) sãkda a ɭbraahɩɩm boollã, (pʋʋsg be a yĩnga). Wala zʋgdo la yam-pukr sẽn be nẽere, f tõe yã wãnde gill fãa hagiimdã pʋgẽ, wala Wẽnd-yembgo, la sãk-n-tũ, la Wẽnd tũudem, la lɩslaoongã ma-biiri, la naag-taaba, la sugri, la yõ-koosgo, la pʋʋsgo, la doaa maanego, la no-loeere, la zẽng sẽn pa wã sẽn yaa yõodo. Ad hagiimdã wakatã segda tign kãsengã sẽn yaa diin tigingu, ad a yaa tiging sẽn pa tar to, ninsãalbã belem pʋgẽ.**

**La yaa Sεg-taab kẽeng-kãngã pʋga, la buud toor-toore la kõbg toor-toore sẽn na n tũ Wẽnd a Yembr, la b pog Tẽntʋʋmã a yembr, la a Lagi Malkom iks (Malcom x ) la neb sãnda sẽn karem n bãnge, la b bãng sũũr loe-n-wãag ning sẽn manegã, la lɩslaoongã ma-biirã, la nebã fãa yaa yembrã, b sẽn wa n kẽng Mak n na n tɩ maan hagiimdã. Al-hagi malkom iks yeelame (yaa Amirik ninsãblsã taoor soabã a yembre): " Ad mam hagiimdã wẽnga mam nẽngã la m yamã, ad a kõo maam yam paalle, rasem pig la a naasã pʋgẽ, tẽns ning sẽn yaa Wẽnd sẽn yɩlga pʋgẽ.**

**Mam yã bũmb ning mam sẽn pa yã, yʋʋmd 39 pʋgẽ, sɩd la hakɩɩka mam yã buudã gilli, la kõbgã gilli, sẽn sɩng ne neb nins nin sẽn yaa rõodã n tɩ tãag afrik rãmbã sẽn yaa ninsablsã, tɩ b be mabiir pʋgẽ sẽn yaa hakɩɩk mabiiri, Tɩ b be lagem taab pʋgẽ! B vɩɩme tɩ yaa wa ning yεnga, la b lagm-taab n tũud Wẽnd wala yĩng a yembre"**

**buk a tãabo (3)**

**Kʋr-Aan Wagallã neeremã la a vẽenmã**

**Kʋr-Aan wagallã yẽ la bʋʋd sebr ningã Wẽnd sẽn tʋma, sẽn na yillẽ la a tɩʋʋs la a bʋ ninsãal vʋɩɩma, ad a togsda sɩda, la a boon nebã n tog sɩdã sorẽ.**

**Ad a tigma kibae, la bãngre ninsãalbã wεεngẽ, la b baasgã sẽn na n yɩ a soaba. Ad Kʋr-Aan wagallã karemda neba, la a zẽkd b ziiri, tũudem wεεngẽ, la zʋgdo, la yam, la vʋɩɩmã wεεngẽ, tɩ b sã n bao n na n fahm-a, la b tags n gese, la b maan wa a sẽn sagl-bã. Kʋr-Aan Wagallã yaa yel-solemd sẽn pa sãte, b kõ-a la Wẽnd nabiyaam baasdgã a Mohammade (Pʋʋsg la tɩlgr be a yĩnga).**

**Tɩ yaa sẽn wilg t'a yaa nabiyaama, la Kʋr-Aanã pa tar to ye, la ned me leb n pa tõe n mamsã a buud lae, la baa ne b sẽn tʋsms-a a Mohammad nengẽ wã(Pʋʋsg la tɩlgr be a yĩnga), sẽn na maan yʋʋmd 1400 sẽn loogã, ne rẽ fãa, Kʋr-Aanã kellame n tãag hall ne rũnda, t'a yaa b sẽn gũ, a kell n paa laarabiimdẽ wã, sẽn yaa a gomd-ma wã, b pa yag n dogleg-a ye, maa b tεdga yalẽ wã ye, b pa tedg bũmb ninga sẽn be a pʋgẽ wã me ye.**

**La seb-kãnga raabã meng-mengã sẽn yaa bilgr-sãndã kũunã, Lɩslaoongã be neerã wεεngẽ wã, la sẽn na paam wʋmb a yεlã pʋgẽ wã, la a yẽng-ra bεdã yell pʋgẽ wã, rẽnd d pa na n gom Kʋr-Aanã kʋdmdã la a somblemã ye (a sẽn pa tedg la b pa paas n dogl a pʋgẽ wã me) ad yẽ la kiba-kasẽn baasdg b sẽn tʋms n kõ Nabiyaam a Mohammad (Pʋʋsg la tɩlgr be a yĩnga).**

**La d sẽn tʋl n na n wilg neebã Wẽnd goama sãnda neerma, la A bʋ-kaoorã, tõnd da bee yirbg pʋgẽ ne bũmb ning tõnd sẽn na n wilg ka wa, bala yãkrã yi toogo, tɩ bala sebrã vɩʋʋga me paoodamẽ. La fo sã n dat paasg ne vẽenem paoongo, sẽn kẽed ne Wẽnd goamã sẽn be neerã la a sẽn yaa yɩlengã wεεnge? Fo menga tõe n karma Kʋr-Aana f toore.**

**Wãnde yaa Kʋr-Aan aaya-rãmb sẽn be neere:**

**Ad kʋr-Aanã Aaya-rãmbã gilli yaa Wẽnd goam, bɩ f yals tɩ d karem la d kelg nas sãnda sẽn be neeere, sẽn yi Kʋr-Aanã pʋgẽ,sẽn vẽnged Lɩslaoongã tagsg sẽn kẽed ne yεl sãnda wʋmb pʋgẽ la sũur fãa-fãa sogsgo.**

**Põasg la bas-tɩ-looge:**

(-**yeele: Yaa mam yembs nins sẽn maan n zʋʋg b mẽns zugã raa n wãag-y tẽeb ne wẽnnaam yolsgã ye, ad wẽnnaam yaafda zũnuub-rãmbã zãnga, ad yẽnda la yaafg naaba n yaa yolsda) Sʋʋratʋ 039 Azʋmar (zãma rãmba), aaya 53 soaba.**

**Yaa sɩda, ad Wẽnd yaafda zũnuubã zãnga, wakat ning tõnd sẽn wat n legb n tʋg A nẽngẽ, ne pʋ-peelem la tuubgu, rend Wẽnd maanda neema a yambã zugu ne yaafa la tuubgã reegre, ad Wẽnde -Lɩslaoongã pʋgẽ- Yẽ la laafɩ wã yiib zĩiga la yolsgo, la ad A pa kisg-taab yiib zĩiga la zɩɩm raagr maa pelεng-yɩgsg yiib zĩig ye. "Ad Wẽnd nonga tuubdbã la tɩlgdbã" Naafã sʋʋrã, Al-bakara, 222.**

**La Lɩslaoongã pʋgẽ, sẽn na yɩlẽn paam tɩlgr la vʋɩɩm sẽn pa tar sãabo, fo tõe nana-nana bala, n lebg n tʋg Wẽnd nengẽ la f kõ sɩd ne-A, Yẽ a yembre, la f tʋm sẽn sõmbe, rẽnd tõnd pa tar raab ne nin-sõng sẽn pa beeg sãrb maa a kʋʋboo ye, neb a taab yel beed ying ye.**

**D sã n na n ges neng a to, ad Lɩslaoongã sãgenda a tũudbã tɩ b maan bas-tɩ-loog ne neb a taabã. Yãwã la wʋmb sẽn be neere, sẽn na paam tɩlgr la yaafa Lɩslaoongã pʋga. Koεεg-koεεga, hakɩɩk pʋgẽ, ad a yaa yolsg la yaafa diini.**

**Tẽes-tɩrga:**

**" yaa yãmb neb nins sẽn kõ sɩd ne Wẽnde, yɩɩ tẽeg-tɩrg rãmba, ne Wẽnd tũudem, n yaa kaset maanba ne sɩda, la neb beem ra wa maan yãmb nin-wẽense, t'y pa tẽeg tɩrg ye, tẽeg-y tɩrga, tɩ rẽ n pẽ ne Wẽnd-zoεεga, la y zoe Wẽnde, ad Wẽnd yaa minim tẽngembiiga ne bũmb ning yãmb sẽn tʋmdã"Lengr sʋʋra, Al-Maa-ɩda, 8.**

**Ad kʋr-Aanã wilgda tõnd tɩ d yɩ teeg-tɩrg rãmba ne nebã fãa, zem tɩ yaa d zoa-rãmba, maa d bεεba, wakat-rãmbã fãa, laafɩ wakat la zabrẽ.**

**Ad a wilgd a tũudbã tɩ b kẽes-b mensã sɩd sor pʋgẽ la zʋgd sẽn yaa Wẽnd yĩng zʋgdo, pa politik yĩnga, maa meng-raabo, maa nin-buɩɩdã yĩnga, maa rog-n-mik yĩnga ye.**

**"Ad Wẽnd sagenda yãmb t'y lebs boablã b rãmbẽ, la y sã n na n bʋ nebã ne taab sʋka, b'y bʋ ne sɩda, ad Wẽnd sẽn sãgl yãmb ne bũmb ningã bee neema, ad Wẽnd yaa wʋmda n yaa Neta" (Pagbã sʋʋrã, AnnYiisaa-a 58)**

**D sã n na n dɩk vẽnẽgr sẽn kẽed ne a neeremã, la a yõodã sẽn pa tar sãabã, la a yolsgã la a tẽeg-tɩrgã, Lɩslaoongã sãgenda tõndo tɩ d gũus bũmb ning Lɩslaoongã bãngdbã sẽn boond tɩ: Darʋʋr- rãmb a nu wã (yεl a nu wã sẽn yaa tɩlae tɩ b gũ wã).**

**Lɩslaoongã sãgenda lɩslaambã, ne bũmb ning b sẽn so wã gũusgu, la neb a taabã sẽn so wã, sẽn kẽed ne yεl kãeesã a nu wã wεεngẽ, sẽn yaa:**

**1-Diinã**

**2-Yõorã**

**3-Yamã**

**4-Burkĩndã.**

**5-arzεkã.**

**Ad Kʋr-Aan Wagallã kengda vẽenega, tɩ ned ning sẽn kʋa yõor sẽn pa beege, " yaa wala yẽ soab kʋʋ nebã gilli, la ned ning sẽn yɩ a sabab tɩ yõor vʋɩɩm paa, yaa wala a soab vʋɩɩmsa nebã gilli" Lengr sʋʋra, Al-Maa-ɩda, 32.**

**La sã n yaa sẽn kẽed ne loεεgã gũudem la yam-yãkr pʋgẽ, ad Kʋr-Aan wagallaã wilgdame, tɩ ad " Modg-n-kẽes pa be dĩinã pʋg ye" Naafã sʋʋrã, (Al-bakara) 256.**

**La woto bala, Lɩslaoongã waoogda ninsãala, la a pa modgd neda t'a kẽe lɩslaoongã pʋgẽ ne pãng ye, la a wilgd-a la lɩslaoongã sẽn yaa vɩɩma fãagr to-to.**

**Wãnde la lɩslaoongã hakɩɩka la a rasãndã, la a tẽeg-tɩrgã, la a bas-tɩ-loogã, d sẽn wat n tʋmdẽ ne zẽng sẽn pa lɩslaambã.**

**Rẽ n so tɩ yaa waagib ne tõndo, tɩ d yɩ bas-m-yam rãmba la rat-sɩd rãmba, la tẽeg-tɩrg rãmba tõnd sã n na n kõ d tagsgo neb a taaba yεl zugu. La yals-y tɩ d tẽeg Wẽnd (A naam yɩlg n zẽke) koεεgã kʋr-Aan wagallã pʋgẽ:**

**"La neb beem ra wa maan yãmb nin-wẽense, t'y pa tẽeg tɩrg ye, tẽeg-y tɩrga, tɩ rẽ n pẽ ne Wẽnd-zoεεga,"Lengr sʋʋra, Al-Maa-ɩda, 8.**

**La sã n yaa ne sẽn kẽed ne seb-gʋlsdbã, la kʋdemdã gʋlsdbã la kibae-kɩtb nins sẽn rõt Lɩslaoongã la Lɩslaambã tɩ b yaa pεlεng-yɩgsdba, tɩ pa tũ ne sɩd la pʋ-peelemaa, la b yẽgemdẽ pa nõng lɩslaoongã sãeegrã ne sʋʋg la pãng ye, ad bambã rãmb tara bãas b yamẽ wã la b sũy wã. Bamba la neb nins sẽn sʋʋrd Wẽndee (A naam yɩlg n zẽke) sẽn yaa Yembrã, sẽn yaa Sɩdã la A Nabiyaam a Mohammad (Pʋʋsg la tɩlgr be a yĩnga) sʋʋrg sẽn yɩɩd zanga, la yaalg, la gʋls-naan rãmba sẽn yɩɩd zanga, rẽnd mam sokda m menga n maan yel-solemde:**

**● Rẽ yĩnga yaa woto la maan-m-yam la tags-m-yama sẽn rat n yeelga bɩɩ? rẽ yĩnga b pa lagemd yεla taaba b sẽn wat n tʋm ne lɩslaoongã la lɩslaambã?**

**● Rẽ yĩnga ned fãa tara maan-m-yam neba taabã yaalgo maa b tʋya maa b paoogr pʋgẽ la b loe-n-wãasgã pʋgẽ, maa f rõd-b fãa tɩ b yaa pεleng-yɩgsdba, la nin-kʋʋdba?**

**● Yaa woto la b na karem nin-pukri (sivilYiisasõ) la la nin-buiidã naam (demokrasɩa) la maan-n-raabo (lɩberte) kombã Karen-dotẽ wã la karen-do-bεdẽ wã la ninbuɩɩdã gilli?**

**● Rẽ yĩnga yaa Lɩslaoongã sʋʋga n kɩt tɩ neb tusã sẽn yaa roap la pagbã, sẽn yaa yam bεd rãmbã la sɩd ratba, la pʋ-peel neba, la yam sẽn pak rãmba Dũni wã wεεng vɩʋʋs pʋgẽ kẽed Lɩslaoongã rũnda-rũnda?**

**(sεb wʋsg la koees sẽn gʋl, la ẽnternetã (Internet) pʋgẽ sokdame n getẽ yaa bõe yĩnga, la yaa wãn-wãna tɩ d ma-biisa la d tãpogsã lebgd n tʋg Lɩslaoongo wã)**

**Sã n yaa ne Amirik la Erop sẽn togse, yaa Lɩslaoongẽ paasg la sãeegr tʋʋlem n yɩɩd Diin-rãmbã fãa duni wã pʋgẽ.**

**Rẽnd yaa bõe tɩ yaa Lɩslaoongo?**

**Zem- taaba Lɩslaoonga pʋgẽ**

**Yaa yãmb a nẽba! Ad Tõnd naana yãmba roap la pagba n maan yãmb t'y yaa ninbuɩɩdu, la buud buudu, t'y na bãng taab yĩnga, ad yãmb sẽn yɩɩda waoor Wẽnd nẽngẽ yaa sẽn yɩɩda yãmb ne Wẽn-zoεεga, ad Wẽnd yaa mita, n yaa minim tẽngẽ biiga. Sʋʋrat 049 Alhuguraat(Roto), 13.**

**La sẽn na vẽneg fahen-kãnga sẽn be neerã sẽn kẽed ne Zem-taabã wεεngẽ Lɩslaoongã pʋgẽ, nabiyaamã yeelame, (Pʋʋsg la tɩlgr be a yĩnga) " a wẽn-na-wat-ne wã moongã pʋgẽ:**

**(Yaa yãmb neba, ad yãmb Soabã yaa a Yembr, la yãmb yaabã yaa a yembre, laarb pa yɩɩd bu-zẽnga, bu-zẽng me pa yɩɩd laarba, nin-miuug me pa yɩɩd nin-sãblga, nin-sãblg me pa sɩɩd nin-miuugu ye, sã n pa ne Wẽnd zoεεga).**

**Lɩslaoongã wĩnigda tõnd tɩ d ra paoog neba, b buud yĩnga, maa b yĩn-kõbg yĩnga, maa b mengã, maa d tẽng yĩnga, Lɩslaoongã la tɩɩm sẽn yaa vẽenega ne buud-zaba la bu-welsgã zaba sẽn be dũni wã pʋgẽ wã.**

**Lɩslaoongã pʋgẽ, nin-sãblã la nin-peelsã, yaa ma-biiri ne adm-biiri, b fãa gill yaa ba a yembre, a Adam (Tɩlgr be a yĩnga) b sẽn naan a soab ne tom, rẽnd yaa woto bala, tõnd fãa yii tẽngẽ, d na n le leba tẽngẽ, n le lebg tom yεsã, la yaa bõe yĩnga tɩ neba sãnda maan waoog-m-meng la zẽk-m-menga?**

**Ad Lɩslaoongã kengda zem-taabã wεεngẽ la ganeg-m-menga, yãwã la kareng nins sẽn tar wʋm-noogo, tõnd sẽn yiisd a Kʋr-Aanã gom-biis pʋgẽ, la Nabiyaamã goam pugẽ, d sẽn gom tɩ looge, la yaa woto bala, la kareng ning a Malkom iks (MalcolmX) a sẽn wa n kẽng Mak n na n tɩ maan higiimdã.**

**Lɩslaoongã yaa Dũni gill (dĩini) la Tẽntʋmdã me yaa a yembre**

**"Yeel-y tɩ tõnd kõo sɩd ne Wẽnd la bũmb ning b sẽn sik n kõ tõndã, la b sẽn sik n kõ a ɭbraahɩɩm, la ɭsmaa-ɩɩl, la a ɭsaak, la a yaakʋʋb, la yagẽnsã, la bũmb ning b sẽn kõ a Musã, la a Yiisa, la b sẽn kõ nabiyaam-dãmbã, sẽn yi b Soabẽ wã, tõnd pa welgd nabiyaam-rãmbã ba a yembre ye, la tõnd yaa sãk-n-tũ rãmba ne Wẽnde" Naafã sʋʋrã, (Al-bakara) 136.**

**Ad moeembã nonga Wẽnd Nabiyaam-dãmbã gilli, la A Tẽntʋʋmbã, la b kõt sɩd ne ba, la rẽ tigimda: Adam, la a Nuuh la ɭbraaahɩɩm, la a ɭsmaa-ɩɩl, la a ɭshaak, la a Yaakuuba, la a Musã, la a Yiisa, la a Mohammad (Pʋʋsg la tɩlgr be b yĩnga), Nabiyaama (Pʋʋsg la tɩlgr be a yĩnga) yeelame:**

**(Maam n somb ne a Maryam biiga a -Yiisa n yɩɩd nebã duni la laahre, nabiyaam-dãmba yaa sãam-biisi, b ma-rãmba yaa toe-toya, -"rat n na n yeelame tɩ b fãa waa ne Wẽnd-yembgo la sãri -rãmbã yõsa taaba"- la b diina yaa a yembre, nabiyaam pa be tõnd d yiibã sʋk ye) (bʋhaarɩ la muslɩm)**

**Rẽnd sã n yaa woto, bʋg la duni fãa diini,**

**n yaa nabiyaam-dãmbã fãa diin yεngã ?**

**Aayar-rãmba a taab yεsã sẽn be nẽere, d sẽn tõe n tags a pʋgẽ n ges:**

**Ad Kʋr-Aan wagallã, neermã la a noomã la a tũusgã pa tar tεk ye, sã n yaa woto b'y koll-ma, tɩ m tũus Kʋr-Aanã aaya sãnda, la m pa na n yet tɩ baa fʋɩ, maa m kẽ a pʋgẽ n wels ye, la m kota yãmb t'y tags la y ges aaya-bamba pʋgẽ, sẽn na yɩl t'y paam vẽeneg paasgo, sẽn yaa Kʋr-Aan wagallã sãnem dambẽ wã.**

**Wẽnd la A Tẽntʋʋma:**

**(Yẽ la Naab ning sẽn tʋms A tẽntʋʋmã ne kãndegre la sɩd dĩina……) Sʋʋrat 048 Alfath(Pakre) 28.**

**“A Mohammad pa yɩ n yaa yãmb sʋkã ned ba a ye sãam ye, la ad yaa Wẽnd tẽntʋʋma la a nabiyaam-rãmbã pidsdã, la Wẽnd me yɩɩme n yaa bũmbã fãa mita.**

**Sulã sʋʋrã, (Al-Ahzaab)40.**

**Yĩn-yõgnegã la Argεnã:**

**(Yẽ la Soab ning sẽn sik yĩn-yõgnegã muumin-dãmbã sũyĩ, bʋl yĩng tɩ b na paas sɩd-kũuni n lagm b sɩd-kũunã, la Wẽnd n so saas la Tẽng sodaade, la Wẽnnaam yɩɩme n yaa mita la a yaa bʋʋd nimem Naaba, bʋl yĩng t'A na kẽes Muumin roapã la Muumine pogsã Arzεn-dãmba, tɩ ko-sood zoεt a tẽngre, tɩ b yaa duumdb a pʋgẽ la A yaaf-ba b yelwẽna, la rẽnda yɩɩ Wẽnnaam nẽngẽ n yaa pʋɩɩr sẽn yaa bedre) Sʋʋrat 048 Alfath(Pakre) 4-5**

**( 27-Yaa foo a yõor sẽn tar bas-m-yam.28 -Leb f Soabã nẽngẽ, tɩ f yaa b sẽn yarda soaba. 29-Bɩ f kẽ Mam yembsã pʋgẽ.30-La f kẽ Mam Arzεnã.) Sʋʋrat 089 Alfagr (fagr) 27-30**

**Pagbã ne roapã:**

**Ad lɩslaam-dapã la lɩslaam-pogsã, la muumin-dapã**[[1]](#footnote-1) **la muumin-pogsã, la Wẽnd-zoεt-rapã la Wẽnd-zoεt-pogsã, la sɩd-kõat-rapã la zɩd-kõat-pogsã, la sug-maand-rapã la sug-maand-pogsã, la sik-m-meng ne Wẽnd rãmb nins sẽn yaa rapã la sik-m-meng ne Wẽnd rãmb nins sẽn yaa pagba, la doa maandbã la pagb nins sẽn maand b doosã, la no-loεtbã la no-loεt- pogsã, la rap nins sẽn gũusd b taowã la pagb nins sẽn gũusd b taowã mẽ, la rap nins sẽn tẽegd Wẽnd yell wʋsg-wʋsgo la pagb nins sẽn tẽegd Wẽnd yellã, Wẽnd segla bãmb rãmb yĩnga yaafa la keoor sẽn yaa bedre. Sulã sʋʋrã, (Al-Ahzaab) 35.**

**Wẽnd loe yeelame (la ned nins sẽn tʋm somã tɩ yaa rao maa paga, tɩ yẽ soab yaa sɩd-kõta, ad yaa bamb dãmba n kẽed Argεna, la ad pa na n tol n wẽg b baa bilf ye) ( Pagbã sʋʋrã, AnnYiisaa-a 124)**

**Sagls sẽn bεdme:**

**"La y yãg n tʋg yaafa sẽn yi yãmb Soabã nẽngẽ la Argεn yaleng sẽn yaa wa sãas la tẽnga, tɩ b segl n bĩng Wẽn-zoεtbã yĩnga, Neb nins sẽn yãkd b arzεkã n nafdẽ, lom-lom la keelem sasa, la sũ-pu vεndbã, la sẽn yaafdb nebã, la ad Wẽnd nonga manegdbã, la neb nins, tɩ b sã n maan yel-beedo, maa b wẽga b mense, b tẽegda Wẽnd yelle, n kõs yaafa ne b zũnuub-rãmbã, la an n dag n yaafd zũnuub-rãmbã tɩ sã n pa Wẽnde? La bamb pa dɩdgdẽ modgdẽ ne b sẽn tʋma wẽenga ye tɩ b sã wa bãnge, bamb-rãmbã keoore yaa yaafa sẽn yi b Soabã nẽngẽ la Argεn-dãmba kʋls sẽn zot b tẽngre, tɩ b yaa ruumdb a pʋgẽ, la ad b tʋʋmd keoor be neema" A ɩmraan Zak rãmb sʋʋra, Aalʋ-imraan, aaya 132-136.**

**Sãglse la gɩdre:**

**"Ra n tũ'y tɩ sã n pa Wẽnd ye, la y maneg y roagdbã yiibã menegr tεkẽ, la rog-pẽtse, la kɩɩbse la ninbãan-neba, la y yeel nebã (gomd) sẽn be neere. Naafã sʋʋrã, (Al-bakara) 83.**

**Wẽnd yʋʋr tẽegre la vʋʋsgo:**

**"Neb nins sẽn kõ sɩd ne Wẽndã, tɩ b sũyã yõgned ne Wẽnd yʋʋrã tẽegrã, la sũy pa tõe n yõgne tɩ pa tũ ne Wẽnd yʋʋrã tẽegr ye" (Sã-kumb sʋʋra, Raad, 28)**

**La d sẽn na n baas ne bup kãnga, sak'y mam gomdã tɩ Kʋr-Aanã yel-vẽensã la a sõmblemã la a neermã pa sãt ye, a pa tar tεk me ye, rɩl tõnd sẽn karem Kʋr-Aanã fãa,la tõnd sẽn paam vẽnegr paasgo, sẽn kẽed ne a maanã wã wẽengẽ, la tõnd sẽn karm-a n paas fãa, yaa wala tõnd rãeenem kareng la woto.**

**Sẽn paasd rẽ, d sã n na n ges wala moor tɩʋʋsg wεεngẽ, la maa zɩlem-pεk la bãngr wεεngẽ, la geesg wεεngẽ sẽn be Kʋr-Aan wagallã pʋgẽ, d mikdame t'a yaa buk toor-toore sẽn tar wʋms-noogo, d pa gom a yell gaf-kãnga pʋgẽ ye.**

**Sẽn yaa a soab fãa, mõdg n nidg pãng tεkẽ n paam Kʋr-Aanã gom-biisã maana ne moore, la yɩ sẽn manege n tar bas-m-yam, maa fo tõe n paama la ẽnterẽtã pʋga, zĩis sẽn yaa Lɩslaoongã zĩisĩ sẽn tar bas-M-yam (www.sultan.org) .**

**Buk a naas n soaba (4)**

**Wẽnd Yʋɩyã sẽn yaa sẽn maneg manegr tεkẽ la A Sɩf-rãmb sẽn zẽke**

**Woto yaa Wẽnd Yʋɩyã sẽn yaa sẽn maneg manegr tεkẽ wã sãnda.**

**-Arrahmaan (Dũni yols-zãng Naaba)**

**-Arrahɩɩm (Laahr welg-n-yols Naaba)**

**-Almalɩk( Naabã).**

**-Al-kudduus (Yɩlgr Naaba)**

**-As-Salaam (Laafɩ Naaba)**

**-Al-hakɩɩm (Bʋ-mitã)**

**-Al-Alɩɩm (Minim Naaba)**

**-Al-basɩɩr (Nenem Naaba)**

**-Al-Adl (Tẽeg-tɩrg Naab)**

**-Al-Azɩɩm (Waoogr Naaba)**

**-Al-gafʋʋr (yaafg Naaba)**

**-Al-Alɩyyʋ (Zẽkr Naaba)**

**Wẽnd Tẽntʋʋm (Pʋʋsg la tɩlgr be a yĩnga) yeelame: (Wẽnd yaa neere,n nõng neerem)**

**Buk a nu n soaba (5)**

**Baasgo:**

**Ad Lɩslaoongã la a Adam la a Hawa (sẽn yaa adm-biisã yaab-rãba) diini, la b yiibã koambã n na n tɩ tãag Laahre. Ad Lɩslaoongã yaa nana n sãkd yam pʋgẽ, yaa vẽenega, n le yaa tʋʋma. La Lɩslaoongã sõmblmã pa tar tods ye, bala a yi Na-kẽem nengẽ, sẽn yaa a Yembr tãa, n yaa Naanda. Sɩd la hakɩɩka, Wẽnd (A naam yɩlg n zẽke) yeela Kʋr-Aan wagallã pʋgẽ:** (Rũndã raarã, M pidsã yãmb diinã n kõ-yã, la M pids M neemã wã yãmb zugu, la M yar Lɩslaoongã tɩ yaa diin ne yãmba**) Lengr sʋʋra, Al-Maa-ɩda, 3.**

**A leb n kõo tõnd kibare, tɩ ad a Mohammad (Pʋʋsg la tɩlgr be a yĩnga) A tũms-a la bũmb naandɩ wã fãa yĩnga (moeembã la yahʋʋd-rãmbã la kiris nebã, la koka, la rub-tũudbã la buuziimbã, la sẽn kɩɩsb Wẽnd belmã la zẽng sẽn pa bamba).**

**La Wẽnd (A naam yɩlg n zẽke) vẽneg A kandagrã la A nuurã wã n wilg nebã gilli, la A vẽneg yel-soaandɩ sẽn na tũ n paam yĩn-yõgnego la sek-m-menga la laafɩ yõorã vʋɩɩm pʋgẽ la ninbuɩɩdã la duni wã gilli.**

**Ad Lɩslaoongã wilgda tõnd tɩ d yɩ tẽeg-tɩrg rãmba la yam bεg rãmba, la sɩd rãmba, la nidg-pãng rãmba hakɩɩka baoob pʋgẽ, la tõnd tʋmd-n-taarã pʋgẽ ne neb a taabã.**

**Ad sɩdã baoob somb n tɩʋʋsa vẽenem la reegr zĩis sẽn tar bas-n-yam wugu. La tõnd tʋmd-n-taara ne neba, la tõnd nebã bʋʋbã somb n yɩɩ ne tẽeg tɩrga la manegr baoobo, la sõsga la waoog-taaba la wʋm-taab sẽn yaa vẽenega.**

**Rẽ yĩnga fo paama hakɩɩk vẽnegre sẽn kẽed ne nabi-yaam-baasdgã wεεngẽ bɩɩ.**

**A Mohammad sẽn yaa Abdʋlaah biigã (Pʋʋsg la tɩlgr be a yĩnga) roga Maka, sẽn kolgd yʋʋmd 570 a Yiisa rogmã poorẽ, la b ra bãng-a la nebã sʋka, tɩ b boaanda tɩ sɩda-soaba, bas-m-yam-soaba.**

**A sẽn wa n ta yʋʋmd 40, a Gibriil wa a nengẽ ne wẽnd koεεgã. La b sãgl a Mohammad (Pʋʋsg la tɩlgr be a yĩnga) a Tẽntʋʋmdã sɩngr wakato t'a bugs a zaka rãmba la a rog-pẽtse.**

**La b rãeenem soaba yaa a paga a kadɩga (Wẽnd yard be a yĩnga) rẽn poorẽ Wahɩ wã wa a nẽngẽ t'a taas tẽntʋʋmdã nebã fãa gilli.**

**La a vɩɩmã yʋʋm pʋgẽ , la a nabiyaamdmã vɩɩm no-kẽndr pʋgẽ, nabiyaamã (Pʋʋsg la tɩlgr be a yĩnga) zãa tẽntʋʋmdmã n tʋg nebã nengẽ, la a ra yɩɩme tɩ yaa b sẽn tika soaba tɩ tik-n-taara be neere, n leb n yaa b sẽn geta a soab n maandẽ tɩ be neere.**

**La yʋʋmd 632 soaba a Yiisa rogem poorẽ nabiyaamã (Pʋʋsg la tɩlgr be a yĩnga) loogame n bas duni-kãnga t'a tar yʋʋmd 63.**

**Ad nabiyam a Mohammad (Pʋʋsg la tɩlgr be a yĩnga) yẽ la nabiyaam-dãmba la tẽntʋʋmdbã fãa basdga, rẽnd yẽ la nabiyaam-baasdg-dãmb nins sẽn deng taoorã, la rẽ lagma ne wa a Yiisa Ingiilã (bɩɩblã) -Tɩlgr be a yĩnga- ne a sẽn yeele (Pʋʋsg la tɩlgr be a yĩnga): Maam n sõmb ne a Maryam biiga n yɩɩd nebã . Buhaarɩ -3442.**

**A Mohammad nedemdã sẽn bedmã:**

**Ad togs-sɩd rãmb nebã pʋgẽ sẽn yaa na-namse, wakat sẽn loog n wa tãag mosã, b yãame t'a Mohammad (Pʋʋsg la tɩlgr be a yĩnga), sẽn sɩng a yãadrẽ wã, n tʋg n tãag a rasãndlemã, la a nabiyaamdmã n tɩ tãag a kũumã (Pʋʋsg la tɩlgr be a yĩnga) b mikame t'a yaa nẽd sẽn bedme, n pa tar to a zʋgdẽ la ninbaan-zoεεgẽ ye, la bas-m -yamẽ, la pʋ-peelemẽ, la nin-sõmblemẽ, la sɩdẽ, la gãng-m-mengẽ. La zẽng sẽn pa rẽ, sẽn yaa pẽgr sɩfa hakɩɩk pʋgẽ, ad a vʋɩɩmã kõbg toor-toore, a tẽntʋʋmdmã vʋɩɩm, la a vʋɩ-zaallã, la a tʋʋmã (Pʋʋsg la tɩlgr be a yĩnga) t'a yaa nabiyaama, maa tẽntʋʋma, maa karensãamba, n yaa manegda, yaa daliili n tʋg zʋg-wagla, n leb n yaa tees-neer-soaba, n yaa taoor-soaba, yaa tẽng-soaba, n yaa rao sẽn yaa pʋ-pee-neda, sẽn yaa pʋling pidsdã, n yaa sɩd sẽn yaa noanga, la ba sẽn yaa ni-bãan-zoεta.**

**La rẽ pʋgẽ, la hind (Inde) gom-mitã porfoseera Rama Karsɩna sɩfd-a, a gaf ning sẽn boon tɩ (Mohammad: sẽn yaa Lɩslaoongã nabiyaamã) pʋgẽ, "B mikame t'a Mohammad la bilg-n-taare sẽn pidi la sẽn ta, sã n yaa ne ninsaalbã vʋɩɩma" Doktoorã kõta vẽenem ne sɩf kãnga , n yeele: Ad yaa toog wʋsgo, tɩ tõnd paam hakɩɩk gilli sẽn kẽed ne a Mohammad nedemdã. Ad yaa nif-kamesgo, sẽn yi a Mohammad nedẽmdẽ wã, nedemd mam sẽn pa tõe n sɩf a zãnga, ad yaa sɩf-rãmb sẽn tar yel-solemde, la nedẽmd sẽn bedm n tar pãnga.**

**Ad a Mohammad sẽn yaa nabiyaamã la woto, a Mohammad sẽn yaa tã-biigã, a Mohammad sẽn ya tolb soabã la woto, a Mohammad sẽn ya tẽng-taor soaba, la a Mohammad sẽn yaa gom-mitã n yaa gom-tɩ-fahm soabã, la a Mohammad sẽn yaa manegdã, la a Mohammad sẽn yaa kɩɩbs relldã, la a Mohammad sẽn yaa yembs gũudã la burkĩm-bas-da, la a Mohammad sẽn yaa pagb fãagdã, la a Mohammad sẽn yaa naab la bʋ-kaoodã, a Mohammad sẽn yaa Wali yɩlengã. Ad yẽndã yel-bed kãeesã fãa pʋgẽ la yãnes kãeesã fãa sẽn ya nedemd yãnesg zĩigã, a ra yaa rawa b fãa pʋgẽ.**

**La wala kʋdem mitbã sãndã sẽn sɩfa wã, a Mohammad sɩng a boolgã (Da-awa) n tʋg Lɩslaoongã sẽn yaa sɩd dĩinã a yʋʋmd 40 sasa, la a basa wʋɩɩ-kãnga, a yʋʋmd 63 wakato. La wakat-kãnga sẽn yaa koεεgã pʋgẽ, sẽn yaa a Tẽntʋʋmdmã (zemsã wa yʋʋmd 23) a tedga laarab-rãmbã zãmaan gilli.**

**● N yi rʋbs tũubu n tʋg Wẽnd-yemgo……….**

**● N leb n yi yõs-taaba la buud zaba, n tʋg zems-taab la gãt-taaba…...**

**● N leb n yi rãam yũub la zʋg-yoodo, n tʋg zʋg- sõmse la Wẽnd-zoεεga…………**

**● N leb yi yaare la faoobo n tʋg vʋɩɩm sẽn yõgn n manege…**

**● N leb n yi zʋg-kaalgo n tʋg zʋg-sõng sẽn pa tar to.**

**Ad ninsãalbã wʋɩɩma tεka, b pa yã tedg-kãnga la wẽnẽg -kãnga buudu zãma pʋgẽ, maa zĩig baa yen ye, zem tɩ yaa sẽn loge, maa sẽn wate.**

**Yel bεd kãeesã fãa yɩɩ yʋʋmd 20 la zak pʋgẽ bala.**

A Mohammad (Pʋʋsg la tɩlgr be a yĩnga) yellã Wẽnaam Sεbã pʋgẽ:

**La Seb-kãnga raabã sẽn pa kibae nins gill sẽn be Dĩin zẽms gaf-rãmb pʋgẽ togsgã, gaf-rãmb nins sẽn kõ kibae nõodo ne nabiyaam a Mohammad Waoongã (Pʋʋsg la tɩlgr be a yĩnga), rẽnd moeembã bãngdebã vẽnega kibae nins sẽn be Gaf-rãmb nins b sẽn yɩlga bala.**

**Hakɩɩk pʋgẽ, ad gom-bi-kãnga: (A Mohammad (Pʋʋsg la tɩlgr be a yĩnga) Wẽnd Gaf-sikdsã sẽn deng taoorã pʋgẽ), b goam-a lame n yalge sεb wʋsg pʋgẽ, la ẽnterbẽtã sẽn yaa duni gillã zugu. La sẽn na paam vẽenem wʋsg sẽn kẽed ne gom-kãnga, yãmb tõe n kaaga zĩ-kãnga ẽnternẽtẽ wã (** [www.ivf.net](http://www.ivf.net)**) la ad gaf noog ning sẽn boond t'a "Mohammad -Pʋʋsg la tɩlgr be a yĩnga) Gaf yɩlɩngã –biiblã- pʋgẽ", porfeseer Abdul Ahd Daʋʋd (sẽn da yaa pastεεr tɩ b boond t'a Davɩɩd Bezame) a leoka Biiblã sẽn gom nabiyaam sẽn wẽnd a Musã pukr yelle, n yeel: "**

**D karemda deteronom (Deutéronome) wã pʋgẽ, gom-nẽng 18 zĩigẽ, gom-buk 18 (M na n zilga nabiyaam b nẽngẽ, sẽn yaa bamb ma-biiga, t'a wẽnd foo, la M ning Mam Goamã a nõorẽ wã) la sã n mikame tɩ gom kãeesã pa a Mohammad (Pʋʋsg la tɩlgr be a yĩnga) la a sẽn teesã, rẽnd gomdã pa tol n sɩdg nand ye. Bala a Yiisa meng pa yeele tɩ yaa yẽnda la nabiyaam ning b sẽn data ye.**

**La a Yiisa (Pʋʋsg la tɩlgr be a yĩnga) –sã n yaa ne kirs-roogã “tẽebã” pʋgẽ, a na n pukame t'a yaa bʋʋda, la a pa Sãri (Charia) soab ye. La nabiyaam ning b n sẽn pʋlm t'a wata kibarã pʋgẽ, "a na n waa ne Sãri sẽn Witi" "a rɩtg nugẽ wã".**

**Bãngdbã sẽn yaa moeembã kengdame tɩ kibae-kãnga pa tokd ned ba a ye zug, tɩ sã pa Mohammad ye (Pʋʋsg la tɩlgr be a yĩnga). A Musã ne a Mohammad, (Pʋʋsg la tɩlgr be a yĩnga) b Wẽnda taab yel wʋsg pʋgẽ, sẽn yi yel-kãeesã pʋgẽ:**

**-B yiibã fãa yʋyã sɩngda ne gʋls-bil a yembre (M).**

**-b yiibã fãa wẽnda taaba, b sẽn rogb toto wεεngẽ la b furẽ, la b tʋʋmẽ la b kũumẽ.**

**-b yiibã yembr fãa ra yaa Nabiyaama la tẽntʋʋma la bʋ-bʋʋda la taoor-soaba la tẽng-soaba, la Sãri (Charia) soaba.**

**D sã n na n ges nẽng a to yεsã, d mikdame t'a Yiisa pa wẽnd a Musã ye, yel wʋsg pʋgẽ: a YiYiisa pʋgdbã getalame t'a yaa Wẽnd maa Wẽnd biiga, la a pʋgdbã la a tʋʋmdã la a baasgã pa yɩ wa a Muusã ye. Wala a Yiisa sẽn pa fur me, la a pa bʋ a nẽbã me, a pa zab zab-laasẽ wa a Musã ye, wala Gaf-yɩlẽngã sẽn togsã (Ingiilã).**

**La yel sẽn sõmb tɩ d tẽenge, yaa sẽn wa Gaf yɩlẽngã pʋgẽ (tɩ nabiyaam sẽn yi bamb ma-biisã pʋgẽ, rat n yeelame tɩ yaa nabiyaam sẽn yi a ɭsraa-ɩɩl koambã mabiisẽ wã, (rat n na yeelame tɩ yaa sẽn tũ ne a nabi ɭsmaa-ɩɩl sore (Pʋʋsg la tɩlgr be a yĩnga).**

**Sẽn paasd kibae-kãnga, a Yiisa kõo sũ-noogr kibare kaset-paallã pʋgẽ, sẽn yi gaf yɩlẽmdẽ wã " Tɩ sõngd a to" n wate. A Yiisa yeela vẽenega " : Ad a na n koo yãmb songd a to" kaset-paallã, a Zã sebrã pʋgẽ, 14:16. (Leb n ges a Zã sebrã pʋga 16:7-4).**

**Rẽnd sã n yaa woto, and la nabiyaam sõngdg a to wã sẽn wat a Yiisa Loogr poorẽ wã?**

**Moeembã bãndgba kengda koεεga tɩ ad yaa a Mohammad bala (Pʋʋsg la tɩlgr be a yĩnga) tɩ bala yẽnda n pids sũ-noog ning a Yiisa sẽn kõ tõnd a Kibarã, sabab-rãmb wʋsg yĩnga, d na togsa sãnda.**

**● A Yiisa yeelame: Ad a na n koo yãmb songd a to" a Zã sebrã pʋgẽ, 14:16. Moeembã bãngdeb sãnda togsdame tɩ ad (birkilitos) yẽgrã Gεrεk rãmbã gom pʋgẽ rat n na n yeelame tɩ (b sẽn pẽgd a soaba, maa b sẽn waoogd a soaba) la rẽndame n yaa Mohammad (Pʋʋsg la tɩlgr be a yĩnga) yʋʋre.**

**● Ad a Yiisa sẽn biligd tɩ "songd a to wã" pa tõe n yɩ Vʋʋsem sõngo ye, bala kirs nebã Loεεg pʋgẽ Vʋʋsẽm sõngo be yεl a tãabã loεεg pʋgẽ - Ba la big la vʋʋsẽm sõngo- sã n yaa kirs nebã sẽn kõt sɩda ne loεεg kãees ab tãabã, la a ra beeme t'a Yiisa na n pa wa ye, la a Yiisa tẽntʋʋmdbã pʋgẽ, sã n yaa ne Gaf yɩlendã -biiblã- sẽn togsã. La sã n yaa ne b sẽn kõ a soab kibarã, a wata a Yiisa poorẽ.**

**●Sẽn le paasde, Ad a Mohammad (Pʋʋsg la tɩlgr be a yĩnga) waame, n na n bugs nebã n yi Wẽn-kɩɩsgo la zunuub tʋuma, la a sãgend-ba ne manegr tʋʋm la sõma, la tʋʋm-sõmse.**

**● Sɩd la hakɩɩka, a Mohammad (Pʋʋsg la tɩlgr be a yĩnga) togla neba n tʋg sɩd vẽenega, sã yaa ne sẽn kẽed Wẽnd wεεngẽ, sẽn yaa Yembrã, n yaa Sɩdã, Wala a sẽn leb n pεεg-ba n tʋg vʋɩɩmã hakɩɩka, la raab ning sẽn be a pʋgẽ wã, la kũumã hakɩɩka, la beog daarã, la vʋɩɩmã sẽn ka saabã, la zẽng sẽn pa rẽnda, sẽn yaa hakɩɩk-rãmba, la yεl wʋsgo.**

**● Wala a sẽn leb n kõ tõnd kibae (Pʋʋsg la tɩlgr be a yĩnga) la kibae bεda, la yel-soalm wʋsgo, Wẽnd ning sẽn tʋms-a wã, sẽn n kõ-a la A karm-a.**

**● A Mohammad ra yɩɩme n pa gomd ne a yõor yam-leoog ye, a gomda bũmb ning a sẽn wʋmd la a reegd Wẽnd nẽngẽ, Wẽnd ra kõt a Mohammade kibare Lingiilã-bbɩɩblã- pʋga A sẽn togs a Yiisa, a Zã sebrã pʋgẽ 16-7:4). La Wẽnd (A naam yɩlg n zẽke) a tʋms A goamã, sẽn yaa Kʋr-Aan Wagallã n tʋg a Mohammad nengẽ (Pʋʋsg la tɩlgr be a yĩnga) a Mohammad ra yɩɩme n karemd Kʋr-Aanã ne Wẽnd Yʋʋre: (Bismil Laahi Arrahmani Arrahɩɩm).**

**La wãnde yaa kiba-kẽeg a to, sẽn gom a Mohammad yelle Gaf-Yɩlengã-Tawraatã- pʋgẽ, gʋls a pʋgẽ " Ad a na n goma ne Wẽnd Yʋʋre . Sãfar Tasniya -ashaah, gom-nẽng 18 zĩigẽ, gom-buk 19) la hakɩɩk pʋgẽ, ad Kʋr-Aan wagallã sʋʋrã-rãmbã sɩngdame " ''Bismil Laahi Arrahmani Arrahɩɩm".**

**Sɩd la hakɩɩka a Mohammad (Pʋʋsg la tɩlgr be a yĩnga) ne Kʋr-Aan Wagallã pẽga a Yiisa, pẽgr sẽn zẽke, la moeembã me sẽn zɩsgsda a Yiisa wã yĩngã, yaa rẽ n so tɩ b nõng-a wã la b waoogdã wã, kɩtame tɩ b pʋt b koambã t'a Yiisa.**

**Sẽn paasd sẽn togsã, yahuud-rãmbã sẽn wa n sok a Zã (Yahya) Ʋmdani, ne b koεεga, an la foo? a (Yahya) leokame: M pa a sɩɩs-tɩ-maag –zeezi- ye, tɩ wakat-kãnga b soak- a-lame: la fo yaa ana? Rẽnd fo yaa a bizaa (ɭlyaas) wae? T'a yeel, "m pa yẽ ye" rẽ yĩnga yaa foo la nabiyaam ningã bɩɩ? T'a leoke: "a yae!". A Zã sebr 1:19.**

**Rẽnd moeembã bãngb sãnda kengdame n paasdẽ yεsa, tɩ Lingiilã goama bamba sẽn togsdã, yaa nabiyaam a Mohammad bala (Pʋʋsg la tɩlgr be a yĩnga) " rẽ yĩnga foo la nabiyaam ningã bɩɩ? T'a leoke: "a yae!". Sã n yaa woto, an la nabiyaam kãnga? Ne vẽenem fãa, (ad yaa yẽ la nabiyaamã).**

**A pa teesd a Yahya Ʋmdani ye , pa a Yiisa sẽn yaa Sɩɩs-tɩ-maagã me ye. Wala a Yahya sẽn sãk n yeel goam ning sẽn loogã pʋgẽ.**

**Rẽ yĩnga sõmbame tɩ sẽn baooda sɩda ne yam la bas-m-yam la pʋ-peelem t'a sok a meng n gese: an la nabiyaamã? An la nabiyaam-sɩd ninga sẽn wa a Yahya ne a Yiisa poorẽ wã (Pʋʋsg la tɩlgr be b yĩnga), n taasd tẽntʋʋdmã yẽgre sẽn yaa yɩlendã, sẽn kẽed ne Wẽn-Yemgã Wεεngẽ, sẽn yaa a Yembr n pa tar lagm-n-taag ye? Ad yẽ yaa a Mohammad (Pʋʋsg la tɩlgr be a yĩnga).**

**Woto yaa neb-sãnda sẽn gom a Mohammad zugu:**

**Sɩd la hakɩɩka b gomame la b gʋls nabiyaam a Mohammad (Pʋʋsg la tɩlgr be a yĩnga) zugu, yεl wʋsgo, sẽn sɩng kʋdgo, la m sẽn na n togs ka wã, neb-sãnda sẽn yaa Yʋɩ-rãmba, la neb b sẽn mi.**

**A Lamartine -sẽn yaa farans ned, n yaa kʋdem la romã gʋslsdã, n le yaa politik neda- yeelame: (Sã n mikame tɩ yaa ne tʋlsem bedrem, la sɩlfãnta sẽn paoode, n lagm biis sẽn pa wẽnd a taaba, n yaa yεl nins b sẽn na mãg ninsãal yamã bedremã, an n tar sũ-kεglem n tõe mak nin-bedr duni-kãnga pʋgẽ sẽn yaa a Soab fãa ne a Mohammad?)**

**A Lamartine baas a koεεgã n yelle "la sã n yaa ne magb nins b sẽn tõe mak ne bũn-naandsã bedremã, sõmba ne tõnd tɩ d sok-d mens n gese, rẽ yĩnga ninsãal n be zɩslem sẽn yɩɩd-A?"**

**Maεεkel Hart (Muchael H. Hart) yeela a gafã pʋgẽ (the 100: Ranking of the world's most influential persons in history): " ad mam sẽn yãk a Mohammad (Pʋʋsg la tɩlgr be a yĩnga) n ning taoore duni wã neb sẽn yɩɩd vũun bũm-naandsã pʋgẽ yaa, karemdbã sãndã tõe n maana yelsolemnde, sãnda me tõe n kɩɩsame, la sɩd la hakɩɩka a yɩɩme n yaa rao ningã, tɩ yẽ a yembr tãa duni wã pʋgẽ, n tõog n põse Diin wεεngẽ la duni wεεngẽ".**

**A Bernaar So (George Bernarf Shaw) yeela a sebrã pʋga, (the genuine islam): M tagsg pʋgẽ, lak t'a sã n reeg duni wã yelle rũndã-rũndã, a na tõog n yidg tõnd zu-loeesã, tɩ d paam laafɩ la zu-noog ninga ninsãalbã sẽn sɩndeg n getẽ wã".**

**Mahatma Gandi yeelame: "sɩd la hakɩɩka mam sãkame moasã sãkr tεkẽ, tɩ ad sʋʋgã pa yɩ sor ning Lɩslaoongã sẽn tuk n paam a zugendã bal ye, la ad rẽ yɩɩme tẽntʋʋmã nana wã la a sɩdã, a pʋlensã pʋgẽ, la a mõdgrã la a pʋ-peelemã maaneg ne a zoa-rãmbã la a pʋgdbã, la a raodã, n lagm ne bas-m-yam ning sẽn pa tar to ne a soabã la a tẽntʋʋdmã".**

**A Goeet (l’Alleman Goegh)- Sẽn yaa Almaẽ seb gʋsldã- yeelame: " A yaa nabiyaama a pa yɩɩn-yɩɩnd ye, rẽnd sã n yaa woto, yaa tɩlae tɩ b rɩka Kʋr-Aanã tɩ yaa saasẽ gafo, pa gaf ninsãal sẽn gʋls kareng la reem yĩng ye".**

**A porfesεεr Zon –John Esposio- (sẽn yaa Karen-saamb sẽn yaa Amirik neda, dĩinã pʋgẽ la temsã ne taab zood wεεngẽ): yeela a sebrã yiis paalgã pʋgẽ, b sẽn boon tɩ -Lɩslaoongã : N yaa so-tɩrga, a Mohammad (Pʋʋsg la tɩlgr be a yĩnga) yɩɩ Diinã ninbedr a yembre, la nabiyaam-dãmbã, la Diin-dambã tilgdbã a yembre, la sɩd la hakɩɩka a zʋgdã la a nedemdã sẽn pa tar to wã, yɩɩ sabab tɩ neb tusa sẽn deng taoore tall bas-m-yam la lallgo sẽn pa tar bilgri ne-a. Ad a sẽn tõog n tak pʋgdbã wʋsgã la a tilg zãma la tẽngã, n tõog tẽng gillã, vũun kãnga, d tõe n yeelame tɩ woto pa a sẽn yɩ zab-mita, wal yam bedr soaba bal ye, la ad yaa hakɩɩk sẽn wiligd yεs t'a yɩɩ ned sẽn pa ninzaall ye…la a yɩɩ nin-bãan-zoεt me, Zõn - (John Esposio)- 2004.**

**A Zõn leb n vẽnegame tɩ ad a " Mohammad pa yɩ n yaa Lɩslaoongã tɩʋʋsd ye, a pa sɩng Diin paall ye".**

**A Zõn kenga hakɩɩk-kãnga -Lɩslaoongã sẽn wa ne manegrã-, ad boolllã leb n yɩɩme yεsã n tʋgd bas-m-meng zãng n kõ Wẽnd, la a sãgellã tũubu, a sẽn tʋsm toto wã, a tʋms-baasdgã pʋgẽ sẽn pidã, n tʋg a Mohammad nẽngẽ nabiyaam-dãmba baasdgã la b pidsdã. Rẽnd sã n yaa ne a Mohammad, Lɩslaoongã pa yɩ n yaa loε-paall ye, la ad yaa loε-sõng ning sẽn deng taoorã palmsgo.**

**Nabiyaam hadiis rãmbã sẽn be neere:**

**-(Gom song yaa doaaga) Bʋhaarɩ**

**- (Fo sẽn na yõgm f noor f ma-biig taoore yaa doaag n kõ fo) Tɩrmiizi.**

**-(Ad yãmb sʋka sẽn yɩɩd b tɩrlem, yaa sẽn yɩɩdb ne zʋg-sõngo) Bʋhaarɩ**

**-( Yiis bũmb sẽn tõe n nams ned sor zugu, yaa doaaga) Bʋhaarɩ la a Muslim**

**-(Lɩɩmaoong sẽn yɩɩd sõmblem, yaa sugr la bas-tɩ-loogo) Bayhakɩ, t'a Albaani manega.**

**-(rao n sok nabiyaamã (Pʋʋsg la tɩlgr be a yĩnga) Lɩslaoongã tʋʋm song sẽn yɩɩd yaa bʋgo, "Yaa f rɩlg rɩɩbo, la f ningd Sãllem f sẽn mi a soaba la f sẽn pa mi a soaba" Bʋharɩ**

**Sẽn paasd rẽnda, Wẽnd Tẽntʋʋm (Pʋʋsg la tɩlgr be a yĩnga) yeelame yεsã:**

**-(Yoalsdbã, Arrahmaan Naab yolsd-b lame, yols-y sẽn bee b tẽngã, tɩ sẽn be a Sãasẽ wã na yols-yã). Attirmiizi**

**-(Yãmb yen-kam fãa pa na n kõ sɩda, hal t'a tɩ wa nõng ne a ma-biiga, a sẽn nõng ne a mengã) Bʋhaarɩ, Muslim**

**-(Muunin pa nẽd ning sẽn dita n tɩge, t'a yak be a kɩreng tɩ kom yaa sẽn tara ye) Baykakɩ, t'a Al-bani manega**

**-(Ad pa yõk-n-lub la raood ye, ad raood yaa sẽn tõe a menga a sũ- yikr wakato) Muwata Malik.**

**-(Ad Wẽnd pa get yãmb yĩisa ye, a leb n pa get y sʋʋrgã ye, la ad yaa yãmb sũyã la A gεta) Muslim.**

**-(Ad yãmb ned sẽn yɩɩd sõmblem, yaa sẽn yɩɩda manegr ne a zak rãmba, la maam n yɩɩd yãmb fãa ne m zak rãmb manegre) Tirmiizi**

**-(Sẽn yɩɩda tɩrlem yãmb pʋgẽ, yaa sẽn yɩɩd a ne sõmlem a pagbẽ) Tirmiizi, ɭbn maaga**

**-(La neba sẽn yɩɩd sõmblem, yaa sẽn nafd b nebã n yɩɩdã) Daar kutni, t'a Al-baani maneg-a.**

**Wãnde yaa wa bilgr bala, sẽn yi nabiyaamã goam pʋgẽ, sẽn yaa neebã, la yaa wa sãnmã.**

Contents

|  |  |  |
| --- | --- | --- |
| الصفحة | العنوان | م |
| 1 | **Buk a yembrẽ soabã** | 1 |
| 1 | Rag-noor la tɩʋʋsgo |  |
| 1 | Koεεg-koεεg bʋʋg zʋʋre. |  |
| 2 | Rẽ yãnga f bãng a sẽn yaa a soab bɩɩ? |  |
| 5 | **Buk a yiib n soaba** | 2 |
| 5 | Sẽn na paam leokre, ne ninsãalbã sũur fãa sogsgo. |  |
| 6 | Yellã hakɩɩk yaa wãn wanã? |  |
| 10 | An la Soab Sɩdã? |  |
| 11 | Rẽ yĩnga fo bãnga yel-soondɩ kãeesã bɩɩ? |  |
| 12 | Wãn-wãn la f tõe n paam yam-gãaga, la yĩn-yõgnego? |  |
| 14 | (Lɩɩmaoongã) Sɩd-kũuna Zẽng-raad a yoobã. |  |
| 16 | (Lɩslaoongã) Zẽng-raad a nu wã: |  |
| 20 | **Buk a tãab n soaba** | 3 |
| 20 | Kʋr-Aan Wagallã neeremã la a vẽenmã |  |
| 21 | Põasg la yaafa |  |
| 22 | Tẽes-tɩrga |  |
| 25 | Zem- taaba Lɩslaoonga pʋgẽ |  |
| 26 | Lɩslaoongã yaa Duni gill (diini) la Tẽntʋmdã me yaa a yembre |  |
| 26 | Aaya a taab yεsã sẽn be nẽere, d sẽn tõe n tags a pʋgẽ n ges |  |
| 27 | Wẽnd la A Tẽntʋʋma |  |
| 27 | Yĩ-yõgnegã la Argεnã |  |
| 27 | Pagbã ne roapa |  |
| 28 | Sãgls sẽn bεdme |  |
| 28 | Sãgls la gɩdre |  |
| 29 | Wẽnd yʋʋr tẽegre la vʋʋsgo |  |
| 30 | **Buk a naas n soaba** | 4 |
| 30 | Wẽnd Yʋyã sẽn yaa sẽn maneg manegre tεkẽ la A Sɩf-rãmb sẽn zẽke |  |
| 31 | **Buk a nu n soaba**  **Baasgo** | 5 |
| 32 | Rẽ yĩnga Yãmb paama hakɩɩk vẽnegre sẽn kẽed ne nabi-yaam baasdgã wεεngẽ bɩɩ?. |  |
| 33 | A Mohammad nedemdã sẽn bedmã: |  |
| 35 | A Mohammad (Pʋʋsg la tɩlgr be a yĩnga) bee Wẽnd Gaf-sikdsã sẽn deng taoorã pʋgẽ: |  |
| 36 | Rẽnd sã n yaa woto, and la nabiyaam sõngdg a to wã sẽn wat a Yiisa poorẽ wã? |  |
| 39 | Woto yaa neb sãnda sẽn gom a Mohammad zugu |  |
| 41 | Nabiyaam hadiis-rãmbã sẽn yaa sẽn be neerã |  |
|  |  |  |
|  |  |  |



1. - sɩd-kõnk rapã [↑](#footnote-ref-1)